				|

		52013PC0276

			Proposta għal DEĊIŻJONI TAL-KUNSILL dwar il-pożizzjoni li għandha tieħu l-Unjoni Ewropea, fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti koperti mill-carnets TIR (il-Konvenzjoni TIR tal-1975) /* COM/2013/0276 final - 2013/0148 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
1.1.        Raġunijiet
għall-proposta u l-għanijiet tagħha
Il-Konvenzjoni Doganali dwar it-Trasport
Internazzjonali ta' oġġetti li jaqgħu taħt
il-carnets TIR (il-Konvenzjoni TIR)
tal-14 ta' Novembru 1975 ġiet approvata f’isem l-Unjoni
Ekonomika Ewropea permezz tar-Regolament tal-Kunsill (KEE) Nru 2112/78.
Il-Konvenzjoni daħlet fis-seħħ fl-Unjoni
fl-20 ta’ Ġunju 1983.
L-għan tad-Deċiżjoni proposta
huwa li l-Unjoni tadotta l-aħħar emendi li saru fil-Konvenzjoni tat-TIR,
miftiehma mill-Grupp ta’ Ħidma dwar Kwistjonijiet Doganali li Jaffettwaw
it-Trasport tal-UNECE u adottati wkoll mill-Kumitat Amministrattiv
għall-Konvenzjoni tat-TIR tal-1975, suġġett għat-tlestija
tal-proċeduri interni tal-UE.
Fil-5 ta’ Lulju 2012, il-Kumitat
Amministrattiv ittrażmetta lis-Segretarju Ġenerali, skont
id-dispożizzjonijiet tal-Artikolu 59(1) u (2) tal-Konvenzjoni,
proposti ta’ emendi għall-Artikoli 6.2 bis u l-Anness 9 tat-test
tal-Konvenzjoni, adottati mit-tlieta u ħamsin sessjoni li saret
f’Ġinevra fid-9 ta’ Frar 2012. Fl-10 ta’ Lulju s-Segretarju Ġenerali
ħareġ in-Notifika Depożitarja C.N.358.2012.TREATIES, fejn
ikkomunika li jekk sal-10 ta’ Lulju 2013 ħadd mill-Partijiet Kontraenti ma
jkun innotifika xi oġġezzjoni għall-emendi proposti, dawn se
jidħlu fis-seħħ fl-10 ta’ Ottubru 2013.
1.2.        Il-kuntest
ġenerali
Il-Konvenzjoni TIR, li hija amministrata
mill-Kummissjoni Ekonomika għall-Ewropa tan-Nazzjonijiet Uniti (UNECE)
ibbażata f’Ġinevra, stabbiliet proċedura doganali ta’
tranżitu għall-moviment internazzjonali ta’ oġġetti
bit-triq. Permezz tal-Konvenzjoni, prodotti li huma taħt sospensjoni
tad-dwana jew tat-taxxa jistgħu jaqsmu l-fruntieri internazzjonali bi ftit
li xejn intervent min-naħa tal-awtoritajiet doganali, hekk kif ikunu għaddejjin
fi triqthom. Peress illi tħaffef l-impedimenti tradizzjonali
għall-moviment internazzjonali tal-oġġetti, is-sistema tat-TIR
tinkoraġġixxi l-iżvilupp tal-kummerċ internazzjonali.
Peress illi twassal għal tnaqqis fid-dewmien ta' tranżitu, l-ispejjeż
ta' trasport jonqsu wkoll b'mod sinifikanti. Il-vantaġġ l-aktar
importanti tas-sistema huwa l-fatt li l-Konvenzjoni TIR tipprovdi, permezz
tal-katina internazzjonali ta’ garanzija, aċċess relattivament
sempliċi għall-garanziji meħtieġa.
Il-Grupp ta’ Ħidma dwar Kwistjonijiet
Doganali li Jolqtu t-Trasport, jaqbel li għandhom isiru xi
modifikazzjonijiet fil-Konvenzjoni TIR. Dawn il-modifiki jikkonċernaw
l-emenda tal-Artikolu 6 tal-Konvenzjoni TIR sabiex tiġi introdotta
Parti III ġdida fl-Anness 9 tal-Konvenzjoni TIR li tistabbilixxi
l-kundizzjonijiet u r-rekwiżiti li għandhom jiġu rispettati minn
organizzazzjoni internazzjonali li tkun awtorizzata tieħu r-responsabbiltà
għall-organizzazzjoni u għall-funzjonament effettivi ta’ sistema
internazzjonali ta’ garanziji u li tistampa u tqassam Carnets TIR. Dik
l-organizzazzjoni internazzjonali attwalment hija l-Organizzazzjoni
Internazzjonali tat-Trasport bit-Triq (IRU).
Din il-parti III ġdida tal-Anness 9, se
tikkumplimenta l-għan tal-Anness 9 li jindirizza l-aċċess
għall-proċedura tat-TIR mis-settur privat u li diġà jittratta
l-awtorizzazzjonijiet ta’ assoċjazzjonijiet nazzjonali biex
joħorġu carnets TIR kif ukoll biex persuni fiżiċi u
ġuridiċi jużaw il-carnets TIR.
1.3.        Dispożizzjonijiet
eżistenti fil-qasam tal-proposta
L-Artikolu 6 u n-noti ta’ Spjegazzjoni
għall-Artikolu 6, il-Paragrafu 2 bis tal-Konvenzjoni TIR.
1.4.        Konsistenza
ma' politiki u l-għanijiet oħra tal-Unjoni
Id-Deċiżjoni proposta hija
konsistenti mal-politika komuni dwar il-kummerċ u t-trasport. Permezz
tas-sistema tat-TIR, li tiffaċilta t-trasport bit-triq, diversi prodotti
jistgħu jivvjaġġaw bejn 68 Parti Kontraenti b'indħil
mill-inqas min-naħa tal-amministrazzjonijiet doganali u, permezz ta'
katina internazzjonali ta’ garanziji, tipprovdi aċċess relattivament
sempliċi għall-garanziji meħtieġa. Is-simplifikazzjonijiet
miksuba permezz tal-Konvenzjoni TIR huma konformi mal-Istrateġija riveduta
ta’ Lisbona.
2.           KONSULTAZZJONI MAL-PARTIJIET
INTERESSATI U L-VALUTAZZJONI TAL-IMPATT
2.1.        Konsultazzjoni
mal-partijiet interessati
Metodi ta’ konsultazzjoni, setturi
ewlenin fil-mira u profil ġenerali tar-rispondenti
L-Unjoni Internazzjonali tat-Trasport bit-Triq
ġiet ikkonsultata dwar il-proposta. Il-konsultazzjonijiet saru waqt
laqgħat u sessjonijiet tal-Kumitat tal-Leġiżlazzjoni Doganali
(Koordinazzjoni Ġinevra) tal-Grupp ta’ Ħidma dwar Kwistjonijiet
Doganali li Jaffettwaw it-Trasport tal-UNECE.
Sommarju tat-tweġibiet u kif
ġew meqjusa
Opinjoni favorevoli.
2.2.        Ġbir
u użu ta' għarfien espert
Ma kienx hemm bżonn ta’ għarfien
espert estern.
2.3.        Valutazzjoni
tal-impatt
L-emendi proposti ma jibdlux is-sostanza
tal-Anness 9 tal-Konvenzjoni TIR. Madankollu, l-introduzzjoni ta’ parti III
ġdida, se tikkomplimenta l-għan tagħha billi tiddefinixxi b’mod
ċar ir-rwoli u r-responsabbiltajiet ta’ dawk kollha involuti fis-sistema
TIR, għall-finijiet ta’ trasparenza fl-immaniġġjar tagħha.
Barra minn hekk, peress li l-organizzazzjoni internazzjonali attwalment
għandha rwol vitali fis-sistema TIR, il-Konvenzjoni TIR għandha tiddefinixxi
din l-organizzazzjoni b’mod ċar u tispjega kif il-proċedura
għall-awtorizzazzjoni ta’ din l-organizzazzjoni għandha tiġi
applikata. L-introduzzjoni ta’ dawn il-kundizzjonijiet u r-rekwiżiti
fit-test legali tal-Konvenzjoni TIR se tissimplifika wkoll it-test ta’ ftehim
bil-miktub bejn l-UNECE u l-organizzazzjoni internazzjonali skont in-Nota ta'
Spjegazzjoni 0.6.2 bis 2.
3.           ELEMENTI ĠURIDIĊI
TAL-PROPOSTA
3.1.        Sommarju
tal-azzjoni proposta
Id-Deċiżjoni proposta tistabbilixxi
l-pożizzjoni li għandha tieħu l-Unjoni dwar il-proposta
għal emenda fil-Konvenzjoni Doganali dwar it-Trasport Internazzjonali ta’
oġġetti koperti mill-carnets TIR.
3.2.        Bażi
ġuridika
L-Artikoli 207 u 218(9) tat-Trattat dwar
il-Funzjonament tal-Unjoni Ewropea
3.3.        Prinċipju
tas-sussidjarjetà
Il-proposta taqa’ f'qasam ta’ kompetenza
esklussiva tal-Unjoni Ewropea (il-politika kummerċjali komuni) u
għalhekk ma għandhiex bżonn ta' eżami fir-rigward
tal-prinċipju tas-sussidjarjetà (l-Artikolu 5(3) tat-Trattat dwar il-Funzjonament
tal-Unjoni Ewropea).
L-emendi proposti ġew adottati b'mod
preliminari mill-Grupp ta’ Ħidma tal-UNECE dwar Kwistjonijiet Doganali li
Jaffettwaw it-Trasport u mill-Kumitat Amministrattiv tal-Konvenzjoni TIR.
3.4.        Prinċipju
tal-proporzjonalità
Il-proposta hija konformi mal-prinċipju
tal-proporzjonalità. Hija tippermetti l-implimentazzjoni ta' emenda
għall-ftehim internazzjonali li fih innifsu jirrispetta l-prinċipju
tal-proporzjonalità.
3.5.        Għażla
tal-istrumenti
Strument propost: Deċiżjoni.
Ftehimiet internazzjonali u emendi għal
dawn l-arranġamenti normalment jiġu introdotti fis-sistema
ġuridika tal-Unjoni permezz ta’ Deċiżjoni.
4.           IMPLIKAZZJONI BAĠITARJA
Il-proposta ma għandha l-ebda
implikazzjoni għall-baġit tal-Unjoni.
2013/0148 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tieħu l-Unjoni Ewropea, fir-rigward tal-proposta biex tiġi emendata
l-Konvenzjoni Doganali dwar it-Trasport Internazzjonali ta’ oġġetti
koperti mill-carnets TIR (il-Konvenzjoni TIR tal-1975)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 207,
flimkien mal-Artikolu 218 (9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Konvenzjoni Doganali dwar
it-Trasport Internazzjonali ta' oġġetti koperti mill-carnets TIR
(il-Konvenzjoni TIR) tal-14 ta' Novembru 1975 ġiet approvata f’isem
l-Unjoni permezz tar-Regolament tal-Kunsill (KEE) Nru 2112/78 tal-25 ta’
Lulju 1978[1]
u daħlet fis-seħħ fl-Unjoni fl-20 ta’ Ġunju 1983[2].
(2)       Verżjoni
konsolidata tal-Konvenzjoni TIR ġiet ippubblikata bħala Anness
fid-Deċiżjoni tal-Kunsill 2009/477/KE tat-28 ta' Mejju 2009[3], skont liema
l-Kummissjoni għandha tippubblika emendi futuri tal-Konvenzjoni f'Il-Ġurnal
Uffiċjali tal-Unjoni Ewropea fejn tindika d-dħul
fis-seħħ tagħhom.
(3)       Wara deliberazzjonijiet twal,
f'Ottubru 2011, il-Grupp ta’ Ħidma dwar Kwistjonijiet Doganali li
Jaffettwaw it-Trasport iddeċieda li kien hemm bżonn isiru xi
modifikazzjonijiet għall-Konvenzjoni TIR. Dawn il-modifiki jikkonċernaw
l-Artikolu 6 u l-introduzzjoni ta' Parti III ġdida fl-Anness 9
tal-Konvenzjoni TIR li tistabbilixxi l-kundizzjonijiet u r-rekwiżiti li
għandhom jiġu rispettati minn organizzazzjoni internazzjonali li tkun
awtorizzata tieħu r-responsabbiltà għall-organizzazzjoni u
għall-funzjonament effettivi ta’ sistema internazzjonali ta’ garanziji u
li tistampa u tqassam Carnets TIR.
(4)       L-emendi proposti
għall-Konvenzjoni TIR jintroduċu definizzjoni tal-organizzazzjoni
internazzjonali u jiddefinixxu b’mod ċar il-proċess ta’
awtorizzazzjoni ta’ din l-organizzazzjoni. L-introduzzjoni ta’ parti III
ġdida fl-Anness 9, se tikkomplimenta l-għan tiegħu billi
tiddefinixxi b’mod ċar ir-rwoli u r-responsabbiltajiet ta’ dawk kollha
involuti fis-sistema TIR u żżid it-trasparenza
fl-immaniġġjar tagħha. L-introduzzjoni ta’ dawn il-kundizzjonijiet
u r-rekwiżiti fit-test ġuridiku għall-Konvenzjoni TIR ser
tissimplifika wkoll it-test tal-ftehim bil-miktub bejn l-UNECE u
l-organizzazzjoni internazzjonali skont in-Nota ta' Spjegazzjoni 0.6.2 bis 2.
(5)       Fi ħdan il-Kumitat
tal-Leġiżlazzjoni Doganali (Koordinazzjoni Ġinevra), id-delegati
tal-Istati Membri kollha esprimew opinjoni favorevoli dwar il-proposta
għall-emenda.
(6)       Fil-53 sessjoni tiegħu
fi Frar 2012, il-Kumitat Amministrattiv tal-Konvenzjoni TIR adotta l-emendi
proposti tal-Konvenzjoni TIR, soġġett għat-tlestija
tal-proċeduri interni tal-UE.
(7)       Fil-5 ta’ Lulju 2012,
il-Kumitat Amministrattiv ittrażmetta lis-Segretarju Ġenerali, skont
id-dispożizzjonijiet tal-Artikolu 59(1) u (2) tal-Konvenzjoni, proposti
ta’ emendi għall-Artikoli 6.2bis u l-Anness 9 tat-test tal-Konvenzjoni,
adottati fit-tlieta u ħamsin sessjoni tiegħu li saret f’Ġinevra
fid-9 ta’ Frar 2012. Fl-10 ta’ Lulju s-Segretarju Ġenerali ħareġ
in-Notifika Depożitarja C.N.358.2012.TREATIES, fejn ikkomunika li jekk
sal-10 ta’ Lulju 2013 ħadd mill-Partijiet Kontraenti ma jkun innotifika xi
oġġezzjoni għall-emendi proposti, dawn se jidħlu
fis-seħħ fl-10 ta’ Ottubru 2013.
(8)       Għalhekk, għandha
tiġi ddeterminata l-pożizzjoni tal-Unjoni dwar l-emenda proposta,
ADOTTA DIN ID-DEĊIŻJONI:
Artikolu 1
Il-pożizzjoni li għandha tittieħed
mill-Unjoni Ewropea fil-Kumitat Amministrattiv tal-Konvenzjoni TIR għandha
tiġi bbażata fuq l-abbozz tal-emenda mehmuż ma’ din
id-Deċiżjoni.
Artikolu 2
Din id-Deċiżjoni hija indirizzata
lill-Istati Membri.
Il-Kummissjoni għandha tippubblika
l-emenda, meta tiġi adottata, f'Il-Ġurnal Uffiċjali
tal-Unjoni Ewropea u tindika d-data tad-dħul fis-seħħ
tagħha.
Magħmul fi Brussell,
                                                                       Għall-Kunsill
                                                                       Il-President
ANNESS
Fl-Artikolu 6, qiegħed
jiddaħħal paragrafu ġdid kif ġej:
Artikolu 6, paragrafu 2 bis
Modifika
tal-paragrafu 2 bis biex jiġi jinqara:
2 bis Organizzazzjoni internazzjonali tkun
awtorizzata mill-Kumitat Amministrattiv biex tieħu r-responsabbiltà
tal-organizzazzjoni u l-funzjonament effettivi ta' sistema internazzjonali ta'
garanziji. L-awtorizzazzjoni se tingħata jekk l-organizzazzjoni tissodisfa
l-kundizzjonijiet u r-rekwiżiti stipulati fl-Anness 9, Taqsima III.
Il-Kumitat Amministrattiv jista' jirrevoka l-awtorizzazzjoni jekk dawn
il-kundizzjonjiet u r-rekwiżiti ma jibqgħux issodisfati.
Fl-Anness 9, qiegħda
tiddaħħal Part III ġdida kif ġej:
Anness 9, parti III ġdida
Tidħol
il-parti III ġdida biex jiġi jinqara:
Awtorizzazzjoni ta’ organizzazzjoni
internazzjonali, kif imsemmi fl-Artikolu 6, biex tieħu
r-responsabbiltà għall-organizzazzjoni u għall-funzjonament effettivi
ta’ sistema internazzjonali ta’ garanziji u biex tistampa u tqassam Carnets TIR

Kondizzjonijiet u rekwiżiti
1. Il-kondizzjonijiet u r-rekwiżiti li
għandhom jiġu rrispettati minn organizzazzjoni internazzjonali sabiex
tkun awtorizzata, skont l-Artikolu 6.2bis tal-Konvenzjoni, mill-Kumitat
Amministrattiv biex tieħu r-responsabbiltà għall-organizzazzjoni u
għall-funzjonament effettivi ta’ sistema internazzjonali ta’ garanziji u
biex tistampa u tqassam Carnets TIR huma:
(a) Prova ta’ kompetenza professjonali tajba u
l-pożizzjoni finanzjarja għall-organizzazzjoni u
għall-funzjonament effettivi ta’ sistema internazzjonali ta’ garanziji u
ta’ kapaċijiet organizzazzjonali biex tissodisfa l-obbligi tagħha skont
il-Konvenzjoni permezz ta’ sottomissjonijiet annwali ta' rapporti finanzjarji
konsolidati awditjati kif xieraq minn awdituri indipendenti rikonoxxuti
internazzjonalment;
(b) Nuqqas ta’ reati serji jew ripetuti kontra
l-leġiżlazzjoni doganali jew fiskali.
2. Skont l-awtorizzazzjoni, l-organizzazzjoni
internazzjonali għandha:
(a) tipprovdi lill-Partijiet Kontraenti
tal-Konvenzjoni TIR permezz tal-assoċjazzjonijiet nazzjonali affiljati
mal-organizzazzjoni internazzjonali b’kopji ċertifikati tal-kuntratt
tal-garanzija globali u bi prova tal-kopertura tal-garanzija;
(b) tipprovdi lill-korpi kompetenti
tal-Konvenzjoni TIR b’informazzjoni dwar ir-regoli u l-proċeduri
stabbiliti għall-ħruġ tal-Carnets TIR
mill-assoċjazzjonijiet nazzjonali;
(c) tipprovdi lill-korpi kompetenti tal-Konvenzjoni
TIR, fuq bażi annwali, b’dejta dwar il-pretensjonijiet ippreżentati,
pendenti, imħallsa jew saldati mingħajr pagamenti;
(d) tipprovdi lill-korpi kompetenti
tal-Konvenzjoni TIR b’informazzjoni sħiħa u kompluta dwar
il-funzjonament tas-sistema TIR, b’mod partikolari, imma mhux limitata
għal, informazzjoni f’waqtha u fondata tajjeb dwar ix-xejriet
fl-għadd ta’ operazzjonijiet TIR mhux terminati, pretensjonijiet
ippreżentati, pendenti, imħallsa jew saldati mingħajr pagamenti
li jistgħu jagħtu lok għal tħassib rigward il-funzjonament
tajjeb tas-sistema TIR jew li jistgħu jwasslu għal diffikultajiet
fit-tkomplija tal-operat tas-sistema internazzjonali ta' garanziji;
(e) tipprovdi lill-korpi kompetenti
tal-Konvenzjoni TIR b’dejta statistika dwar l-għadd ta’ Carnets TIR
imqassma lil kull Parti Kontraenti, kategorizzati skont it-tip;
(f) tipprovdi lill-Bord Eżekuttiv tat-TIR
bid-dettalji tal-prezz tad-distribuzzjoni mill-organizzazzjoni internazzjonali
għal kull tip ta’ Carnet TIR;
(g) tieħu l-passi kollha possibbli biex
tnaqqas ir-riskju tal-falsifikazzjoni tal-Carnets TIR;
(h) tieħu azzjoni korrettiva xierqa
f’każijiet fejn jiġu identifikati difetti jew nuqqasijiet fil-Carnet
TIR u tirrapportahom lill-Bord Eżekuttiv tat-TIR;
(j) tipparteċipa bis-sħiħ fil-każijiet
fejn il-Bord Eżekuttiv tat-TIR jintalab jiffaċilita soluzzjoni
għal tilwim;
(k) tiżgura li kwalunkwe problema li
tinvolvi attivitajiet ta' frodi jew diffikultajiet oħra fir-rigward
tal-applikazzjoni tal-Konvenzjoni TIR tinġieb immedjatament għall-attenzjoni
tal-Bord Eżekuttiv tat-TIR;
(l) timmaniġġja s-sistema ta’
kontroll tal-Carnets TIR, prevista fl-Anness 10 tal-Konvenzjoni, flimkien
mal-assoċjazzjonijiet nazzjonali garanti affiljati mal-organizzazzjoni
internazzjonali u l-awtoritajiet Doganali u tinforma lill-Partijiet Kontraenti
u lill-korpi kompetenti tal-Konvenzjoni dwar il-problemi li jinqalgħu
fis-sistema;
(m) tipprovdi lill-korpi kompetenti
tal-Konvenzjoni TIR bl-istatistika u d-dejta dwar il-prestazzjoni tal-Partijiet
Kontraenti fir-rigward tas-sistema ta’ kontroll kif previst fl-Anness 10;
(n) tikkonkludi, mhux inqas minn xahrejn qabel
id-data proviżorja tad-dħul fis-seħħ jew it-tiġdid
tal-awtorizzazzjoni mogħtija skont l-Artikolu 6.2bis tal-Konvenzjoni,
ftehim bil-miktub mas-segretarjat tal-Kummissjoni Ekonomika għall-Ewropa
tan-Nazzjonijiet Uniti, b'mandat minn u f’aġir għan-nom tal-Kumitat
Amministrattiv, li għandu jinkludi l-aċċettazzjoni
mill-organizzazzjoni internazzjonali tad-dmirijiet tagħha stabbiliti f’dan
il-paragrafu.
3. Meta l-organizzazzjoni internazzjonali tkun
infurmata minn assoċjazzjoni garanti dwar pretensjoni għal pagament,
hija għandha, fi żmien perjodu ta’ tliet (3) xhur tinforma
lill-assoċjazzjoni garanti dwar il-pożizzjoni tagħha fir-rigward
tal-pretensjoni.
4. L-informazzjoni kollha miksuba, direttament
jew indirettament, mill-organizzazzjoni internazzjonali skont il-Konvenzjoni,
li min-natura tagħha tkun kunfidenzjali jew li tiġi pprovduta fuq
bażi kunfidenzjali, għandha tkun koperta bl-obbligu ta’ segretezza
professjonali u ma għandhiex tintuża jew tiġi pproċessata
la għal xi għan kummerċjali u lanqas għal kwalunkwe skop
ieħor ħlief dak li għalih tkun ġiet ipprovduta jew
żvelata lil kwalunkwe parti terza mingħajr il-permess espliċitu
tal-persuna jew l-awtorità li provdietha. Tali informazzjoni tista’,
madankollu, tiġi żvelata mingħajr permess lill-awtoritajiet
kompetenti tal-Partijiet Kontraenti għal din il-Konvenzjoni, fejn ikun
hemm awtorizzazzjoni jew obbligu li tagħmel hekk skont
id-dispożizzjonijiet tal-liġi nazzjonali jew internazzjonali jew
b’konnessjoni ma’ proċeduri legali. L-iżvelar jew il-komunikazzjoni
ta’ informazzjoni għandhom isiru b’konformità sħiħa
mad-dispożizzjonijiet tal-protezzjoni tad-dejta fis-seħħ.
5. Il-Kumitat Amministrattiv għandu jkollu
d-dritt jirrevoka l-awtorizzazzjoni mogħtija skont l-Artikolu 6.2bis
f’każ ta’ nuqqas ta’ konformità ma’ dawn il-kundizzjonijiet u
r-rekwiżiti. Jekk il-Kumitat Amministrattiv jiddeċiedi li jirrevoka
l-awtorizzazzjoni, id-deċiżjoni ssir effettiva l-aktar kmieni sitt
(6) xhur wara d-data tar-revoka.
6. L-awtorizzazzjoni ta’ organizzazzjoni
internazzjonali skont it-termini stabbiliti hawn fuq għandha tkun
mingħajr preġudizzju għar-responsabbiltajiet u l-obbligi
tal-organizzazzjoni skont il-Konvenzjoni.
[1]               ĠU L 252, 14.09.1978, p. 1.
[2]               ĠU L 31, 2.2.1983, p. 13.
[3]               ĠU L 165, 26.6.2009, p. 1.


|

52010PC0452

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'applikazzjoni tal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2009/023 PT/Qimonda mill-Portugall)  /* COM/2010/0452 final */

	[pic] | IL-KUMMISSJONI EWROPEA |Brussel 2.9.2010KUMM(2010) 452 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'applikazzjoni tal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2009/023 PT/Qimonda mill-Portugall)MEMORANDUM TA’ SPJEGAZZJONIIl-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba[1] jippermetti li jintuża l-Fond Ewropew ta' Aġġustament għall-Globalizzazzjoni (EGF) sal-limitu massimu annwali ta' EUR 500 miljun, u dan apparti mill-intestaturi rilevanti tal-qafas finanzjarju.Ir-regoli applikabbli għall-għotjiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fis-17 ta’ Diċembru 2009, il-Portugall ressaq l-applikazzjoni EGF/2009/023 PT/Qimonda għal kontribut finanzjarju mill-EGF, wara li ngħataw xi sensji f’Qimonda Portugal S.A.Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfatti.TAQSIRA TAL-APPLIKAZZJONI U ANALIŻIDejta ewlenija:Nru ta’ referenza tal-EGF EGF/2009/023Stat Membru Il-PortugallArtikolu 2 (a)Intrapriża kkonċernata Qimonda Portugal S.A.Fornituri / produtturi iktar 'l isfel fil-katina tal-produzzjoni 0Perjodu ta’ referenza 8/6/2009 sa 8/10/2009Data ta' bidu għas-servizzi personalizzati 1/12/2009Id-data tal-applikazzjoni 17/12/2009Sensji fil-perjodu ta' referenza:-- numru totali 519-- fl-impriża ewlenija 519-- f'fornituri / produtturi iktar 'l isfel fil-katina ta' produzzjoni 0Sensji qabel / wara l-perjodu ta' referenza: 395It-total tas-sensji 914Ħaddiema li ngħataw is-sensja fil-mira tal-appoġġ 839Servizzi personalizzati: il-baġit f'EUR 3 494 532Nefqa għall-implimentazzjoni tal-EGF[3]: il-baġit f'EUR 206 500Nefqa f'persentaġġ għall-implimentazzjoni tal-EGF: 5,6Il-baġit totali f'EUR 3 701 032Il-kontribut tal-EGF f'EUR (65 %) 2 405 6711.  L-applikazzjoni tressqet quddiem il-Kummissjoni fis-17 ta’ Diċembru 2009 u kienet sostnuta b'tagħrif addizzjonali sat-28 ta’ April 2010.2.  L-applikazzjoni tissodisfa l-kundizzjonijiet għat-tħaddim tal-EGF kif stipulat fl-Artikolu 2(a) tar-Regolament (KE) Nru 1927/2006 u ġiet ippreżentata sal-iskadenza ta' 10 ġimgħat kif stipulat fl-Artikolu 5 ta' dak ir-Regolament.Ir-rabta bejn is-sensji u t-tibdiliet strutturali ewlenin fix-xejriet kummerċjali dinjija minħabba l-globalizzazzjoni jew il-kriżi finanzjarja u ekonomika globali3.  Sabiex tiġi stabbilita rabta bejn is-sensji u l-kriżi finanzjarja u ekonomika globali, il-Portugall għamel referenza għall-falliment tal-kumpanija Ġermaniża multinazzjonali Qimonda AG f'Jannar 2009. Sa tmiem Marzu 2009, Qimonda Portugal, bil-bażi tagħha f'Vila do Conde (ir-reġjun ta' Norte) applikat ukoll għal stat ta' insolvenza. Il-kawża ta' din it-talba kienet il-waqfien totali tal-produzzjoni fil-fabbrika Ġermaniża ta' Qimonda, li kienet il-fornitur tal-materja prima lill-unità f'Vila do Conde, flimkien man-nuqqas ta' ftehim mal-investituri potenzjali li kieku kienu jissoktaw bil-produzzjoni fil-Portugall.4.  L-insolvenza tal-kumpanija Ġermaniża multinazzjonali Qimonda AG sfat minħabba (a) il-kriżi finanzjarja, li kkawżat tnaqqis fl-ekonomija globali u, fil-każ ta' Qimonda, l-effett addizzjonali tat-tnaqqis tal-kapaċità tagħha li tinvesti fl-innovazzjoni u t-tagħmir tal-produzzjoni; (b) id-diffikultajiet fl-aċċess għall-finanzi fis-swieq tal-kapital u tal-investiment, b'riżultat tal-kriżi; (c) il-kapaċità eċċessiva fis-suq tad-Dynamic Random Access Memory (DRAM) li tefgħet pressjoni enormi fuq il-prezzijiet, u ġiegħlet lil għadd ta' kumpaniji jinaqqsu l-produzzjoni jew iżidu l-kontroll fuq l-istokk; u (d) l-investiment kbir meħtieġ għall-iżvilupp ta' teknoloġiji ġodda tal-produzzjoni.Indikazzjoni tan-numru ta' sensji u konformità mal-kriterji tal-Artikolu 2(a)5.  Il-Portugall ressaq din l-applikazzjoni skont il-kriterji ta’ intervent tal-Artikolu 2(a) tar-Regolament (KE) Nru 1927/2006, li jirrikjedi mill-inqas 500 sensja f'perjodu ta’ erba’ xhur f’intrapriża fi Stat Membru, inklużi ħaddiema li jkunu ngħataw is-sensja mill-fornituri tagħha jew mill-produtturi involuti fi stadji iktar avvanzati fil-katina tal-produzzjoni.6.  L-applikazzjoni ssemmi 519-il sensja f’Qimonda fil-perjodu mit-8 ta’ Ġunju 2009 sat-8 ta’ Ottubru 2009. Dawn is-sensji kollha ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevista ta’ dawk is-sensji7.  L-awtoritajiet Portugiżi jargumentaw li s-severità tal-kriżi globali tal-kreditu u l-impatt li rriżulta fuq is-swieq finanzjarji kien impossibli li jiġi previst. Qimonda AG, bil-kwartieri ġenerali tagħha fi Munich u stabbilimenti f'għadd ta' pajjiżi madwar id-dinja, kienet fuq quddiem fil-produzzjoni dinjija tal-memorji DRAM għall-inkorporazzjoni fil-kompjuters, is-servers u għadd ta' qarrejja diġitali (qarrejja MP3, telefoni mobbli, kameras tar-ritratti, consoles tal-logħob, eċċ.). L-impjant Portugiż f'Vila do Conde, b'1 700 ħaddiem fl-2007, kien attiv fis-servizzi ta' produzzjoni u inġinerija fil-qasam tas-semikondutturi, u kien jopera partikolarment fl-oqsma tal-assemblaġġ u l-ittestjar tal-prodotti tal-memorja DRAM. L-insolvenza ta' Qimonda AG f'Jannar 2009 ma kinitx mistennija, billi dak iż-żmien il-kumpanija kienet qed tlesti biex tniedi teknoloġija ġdida.Identifikazzjoni tal-intrapriżi li taw is-sensji u l-ħaddiema fil-mira tal-għajnuna8.  L-applikazzjoni ssemmi total ta' 519-il sensja f'Qimonda matul il-perjodu ta' referenza ta' erba' xhur. 395 ħaddiem ieħor ngħataw is-sensja f'Qimonda qabel u wara l-perjodu ta' referenza. Mit-total ta' 914-il ħaddiem li ngħataw is-sensja, 839 ntagħżlu biex jirċievu l-għajnuna. Il-75 ħaddiem mhux fil-mira kienu diġà sabu impjieg ġdid jew bdew jaħdmu għal rashom, irtiraw, emigraw, jew ma kinux disponibbli għal raġunijiet oħra.9.  It-tqassim tal-ħaddiema fil-mira huwa kif ġej:Kategorija Għadd PersentaġġIrġiel 498 59,4Nisa 341 40,6Ċittadini tal-UE 834 99,4Ċittadini minn barra l-UE 5 0,6minn 15 sa 24 sena 203 24,2minn 25 sa 54 sena 627 74,7Minn 54 sena 'l fuq 9 1,1Għandu jiġi nnutat li 36,6 % tal-ħaddiema kellhom biss edukazzjoni elementari (disa' snin jew inqas ta' skola) filwaqt li 10,7 % tal-ħaddiema kellhom edukazzjoni post sekondarja jew ogħla. Persuna waħda kellha problema tas-saħħa fit-tul/diżabilità.10.  F'termini ta' kategoriji professjonali, jitqassmu kif ġej:Kategorija Għadd PersentaġġGeneral Managers 1 0,1Professjonisti tax-xjenza tal-fiżika, tal-matematika u tal-inġinerija 59 7,0Professjonisti oħra 1 0,1Professjonisti assoċjati tax-xjenza tal-fiżika, tal-matematika u tal-inġinerija 115 13,7Professjonisti assoċjati oħra 5 0,6Skrivani 3 0,4Skrivani li jieħdu ħsieb il-klijenti 1 0,1Mudelli, bejjiegħa u werrejja 1 0,1Ħaddiema fil-metall, fil-makkinarju u fi snajja' oħra relatati 5 0,6Operaturi ta' impjanti immobbli u operaturi relatati 1 0,1Operaturi u muntaturi ta' magni 642 76,5Ħaddiema fil-qasam tal-minjieri, il-bini, il-manifattura u t-trasport 5 0,6Total 839 100,011.  Skont l-Artikolu 7 tar-Regolament (KE) Nru 1927/2006, il-Portugall ikkonferma li ġiet applikata, u se tkompli tiġi applikata, politika ta' ugwaljanza bejn in-nisa u l-irġiel, kif ukoll politika ta' nondiskriminazzjoni matul l-istadji varji tal-implimentazzjoni tal-EGF u, b'mod partikolari, għall-aċċess fl-EGF.Deskrizzjoni tat-territorju kkonċernat u tal-awtoritajiet u l-partijiet interessati tiegħu:12.  Qimonda kienet tinsab f'Vilo do Conde, fir-reġjun NUTS II ta' Norte u r-reġjun NUTS III ta' Grande Porto. Ir-reġjun ta' Norte għandu l-ogħla densità tal-popolazzjoni u huwa l-aktar reġjun industrijalizzat fil-pajjiż, b'konċentrazzjoni kbira ta' industriji tradizzjonali (tessuti, ħwejjeġ, żraben, injam u sufra), flimkien mal-agrikultura (ħalib u nbid Port) u l-itfaċċar ta' xi setturi ġodda bħat-teknoloġiji tas-saħħa. F'dawn is-setturi kollha, hemm predominanza ta' intrapriżi żgħar u medji (SMEs). Ir-reġjun għadu jbati minn bażi baxxa tal-edukazzjoni, li taffettwa partikolarment lill-ġenerazzjoni ikbar fiż-żmien, u minn qgħad strutturali.13.  Fiż-żona kkonċernata, l-awtorità ewlenija hija l-Instituto do Emprego e Formação Profissional (IEFP, I.P.), b'seba' ċentri tal-impjiegi li jieħdu ħsieb il-ħaddiema milquta. L-iktar wieħed importanti minn dawn huwa dak ta' Vila do Conde nnifsu fejn huma rreġistrati 446 mill-ħaddiema. L-imsieħba soċjali, il-kunsilli tal-bliet u l-assoċjazzjonijiet muniċipali huma wkoll attivi bħala partijiet interessati, l-istess bħalma huma għadd ta' universitajiet u ċentri tat-taħriġ.L-impatt mistenni tas-sensji fir-rigward tal-impjiegi lokali, reġjonali jew nazzjonali14.  Il-Portugall jargumenta li r-reġjun ta' Norte qed ibati minn rati ogħla ta' qgħad mill-pajjiż sħiħ u li r-rata tal-qgħad żdiedet sew minn 9,1 % fit-tielet trimestru tal-2008 għal 11,6 % fl-istess trimestru fl-2009. Fl-istess waqt, il-qgħad strutturali issa jirrappreżenta 49 % tal-qgħad totali fir-reġjun ta' Norte. Bejn Jannar u Ottubru 2009, iċ-ċentri tal-impjiegi tar-reġjun ta' Norte rreġistraw fluss medju kull xahar ta' 22 000 persuni qiegħda, u dan huwa l-ogħla fil-pajjiż, u żdied minn 17 600 fl-2008.Ir-reġjun ta' Norte, fejn seħħew dawn is-sensji, diġà ġie aċċettat għall-appoġġ tal-FGE f'każ preċedenti, EGF/2009/001 PT/Norte-Centro.15.  Jekk wieħed jieħu bħala punt ta' referenza ċ-ċentru tal-impjiegi ta' Povoa do Varzim/Vila do Conde (fejn huma rreġistrati nofs il-ħaddiema fil-mira), hawnhekk il-qgħad irreġistrat żdied b'20,8 % minn Jannar sa Ottubru 2009, persentaġġ li jikkorrispondi għal 1 631 persuna.16.  L-għeluq ta' Qimonda kellu l-impatt immedjat li jżid mal-1 000 ħaddiem mal-ammont ta' persuni fir-reġjun li qegħdin ifittxu impjieg, li diġà kien wieħed kbir. It-telf ta' Qimonda jaffettwa wkoll il-prospetti għall-futur tar-reġjun, li kien jara lil din il-kumpanija bħala suċċess bl-isforzi tagħha biex iddaħħal l-innovazzjoni, l-iżvilupp teknoloġiku u l-internazzjonalizzazzjoni. Qimonda kien irnexxielha tiġbed grupp ta' impjegati kkwalifikati ħafna, u issa r-reġjun jista' jitlifhom sakemm ma jkunx hemm appoġġ immedjat u attraenti għall-opportunitajiet tal-impjieg hemmhekk.Pakkett ikkoordinat ta' servizzi personalizzati li għandhom jiġu ffinanzjati u analiżi tal-ispejjeż stmati għalih, inkluża l-komplementarjetà tiegħu mal-azzjonijiet iffinanzjati mill-Fondi Strutturali17.  Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett koordinat ta’ servizzi personalizzati mmirati lejn l-integrazzjoni mill-ġdid tal-ħaddiema fis-suq tax-xogħol. Minħabba d-diversità tal-grupp, l-attivitajiet se jibdew billi jittieħed il-profil tal-persuni kollha qiegħda (839) fiċ-Ċentri tal-Impjiegi, li minnhom 400 se jiġu riferuti lil entitajiet oħra għal informazzjoni ta' segwitu, gwida, medjazzjoni, eċċ.18.  Rikonoxximent, validazzjoni u ċertifikazzjoni tal-ħiliet: Dan twaqqaf għal 150 persuna. Bl-għajnuna taċ-Ċentri tal-Opportunitajiet Ġodda (NOC) rikonoxxuti, il-ħaddiema se jidentifikaw l-għarfien u l-ħiliet akkwistati matul ħajjithom f'kuntesti formali u informali. Flimkien mal-persuni li jagħtu t-taħriġ, dawn se jfasslu pjan individwali ta' tulijiet differenti, li jwasslu għall-validazzjoni taċ-ċertfikazzjoni tal-edukazzjoni fil-livell sekondarju.19.  It-taħriġ vokazzjonali : Il-ħaddiema se jirċievu l-iktar taħriġ adattat għal-livelli edukattivi u l-ħiliet tagħhom, u dan jgħinhom biex jadattaw għall-bidla u l-kundizzjonijiet ġodda, u wkoll biex possibbilment jiftħu impjieg jew negozju għal rashom. Parti minn dan it-taħriġ se jingħata fuq bażi modulari, parti se tkun taħriġ lill-adulti għal kwalifiki professjonali ġodda, u parti se tkun taħriġ professjonali speċifiku apposta għall-ħtiġijiet tal-individwi. Il-Portugall jippjana li jinvolvi madwar 250 ħaddiem f'taħriġ bħal dan. Il-korsijiet tat-taħriġ se jiġu implimentati minn għadd ta' ċenti tat-taħriġ rikonoxxuti, inkluż assoċjazzjonijiet settorjali fil-każ ta' taħriġ speċifiku għal dawk is-setturi. Se jingħataw għotjiet għat-taħriġ, l-ikel, it-trasport, l-assikurazzjoni personali kontra l-inċidenti u l-akkomodazzjoni b'limiti u kundizzjonijiet stretti.20.  Għotja għat-taħriġ fuq inizjattiva personali: Din għandha tippermetti lill-ħaddiema biex jieħdu sehem f'korsijiet xierqa tat-taħriġ, miftiehma magħhom bħala parti mill-pjan personali ta' impjieg tagħhom, u li jiġu offruti minn istituzzjonijiet approvati tat-taħriġ. Hu stmat li madwar 50 parteċipant se jibbenefikaw minn din il-miżura.21.  Appoġġ għas-sejba ta' impjieg mill-persuna nnifisha: Din hija għotja mogħtija lil ħaddiema li, matul l-implimentazzjoni tal-pakkett tal-EGF, isibu ruħhom b'impjieg ġdid b'kuntratt indefinit jew b'wieħed għal mill-inqas sitt xhur. L-ammont ivarja skont it-tul tal-kuntratt offrut, u jista' jiżdied jekk il-post tax-xogħol ikun iktar minn 100 km mill-post fejn joqgħod il-ħaddiem. Dan mistenni jingħata lil madwar 80 ħaddiem.22.  Inċentiv għar-reklutaġġ: Bl-iskop li jiġi stimulat il-ħolqien ta' impjiegi ġodda, jista' jiġi allokat appoġġ finanzjarju lil entitajiet li jħaddmu n-nies li jiffirmaw kuntratti full-time ma' ħaddiem li jkun qed jibbenefika mill-EGF, li jirriżultaw f'żieda effettiva fil-livell tal-impjiegi fil-kumpanija. It-tul minimu tal-kuntratt għandu jkun ta' 12-il xahar, u jingħata inċentiv ikbar lil dawk li jimpjegaw ħaddiema b'kuntratti ta' tul indefinit. Huwa mistenni li 100 ħaddiem se jibbenefikaw minn din l-inċentiva.23.  Taħriġ fl-intraprenditorija u appoġġ tekniku: Għal dawk il-ħaddiema li jixtiequ joħolqu n-negozji tagħhom, se jiġi organizzat taħriġ fl-għarfien u l-kompetenzi speċifiċi għall-ħolqien u l-ġestjoni ta' negozji żgħar. Il-kontenut u l-iskedi tal-programm se jkunu flessibbli u jiġu adatati skont il-bżonnijiet tal-benefiċjarji. L-attendenza tat-taħriġ hija obbligatorja qabel tinħareġ id-deċiżjoni għall-appoġġ tal-ħolqien tan-negozju, ħlief f'każijiet fejn ikun hemm diġà taħriġ jew esperjenza professjonali kkonfermata. L-appoġġ tekniku lill-proġett jinkludi attivitajiet ta' appoġġ għall-iżvilupp tal-innovazzjoni kummerċjali, it-tħejjija tal-pjan tan-negozju, it-twaqqif tal-kumpanija u s-segwitu tal-proġett matul l-ewwel sena tat-tħaddim tagħha. Hu stmat li 40 ħaddiem se jagħżlu din il-miżura.24.  Appoġġ għall-ħolqien tan-negozji: Mat-tlestija tat-taħriġ u t-tħejjija tal-intraprenditorija, il-ħaddiema se jiġu megħjuna b'sussidju mhux rimborsabbli ta' EUR 20 000 għal kull impjieg maħluq, inkluż dak tal-promotur, sa massimu ta' tlieta. L-impjiegi maħluqa għandhom jimtlew minn benefiċjarji oħra tal-EGF, jew minn persuni qiegħda fiċ-ċentri tal-impjiegi tar-reġjun, u għandhom ikunu full-time b'tul minimu ta' sentejn. Hu stmat li l-40 ħaddiem li tħarrġu fl-intraprenditorija se jagħżlu din il-miżura.25.  Prattika fuq il-post tax-xogħol: Din il-miżura għandha l-għan li tipprovdi lill-benefiċjarji tal-EGF b'perjodu ta' referenza fil-post tax-xogħol ladarba jiġi akkwistat livell ta' kwalifika ġdid jew ikunu ġew żviluppati kompetenzi ġodda f'qasam professjonali ġdid. It-tul tal-prattika se jkun bejn tliet xhur u disa' xhur. Il-benefiċjarji se jirċievu għotja kull xahar, u l-livell tagħha se jiddependi fuq il-livell tal-kwalifiki tagħhom, kif ukoll somma għall-ikel, it-trasport u l-kopertura tal-assigurazzjoni. Huwa stmat 80 ħaddiem se jagħmlu użu minn din l-opportunità ta' prattika.26.  Pjan ta' integrazzjoni: Il-pjan ta' integrazzjoni se jipprovdi lil madwar 50 ħaddiem b'esperjenza tax-xogħol ta' mill-inqas 30 siegħa kull ġimgħa matul perjodu ta' massimu ta' 12-il xahar. L-għan huwa li dawn il-ħaddiema ma jitilfux il-kuntatt mal-ħaddiema l-oħra, ma jkunux iżolati u demotivati, u jieħdu l-opportunità biex jakkwistaw għarfien u ħiliet ġodda u għalhekk itejbu l-impjegabilità tagħhom wara l-perjodu ta' integrazzjoni. Il-ħaddiema se jitqiegħdu ma' entitajiet li jħaddmu u li ma jagħmlux profitt għal perjodu limitat; dan jintitolahom għal għotja għall-ikel u t-trasport, l-assigurazzjoni u għotja minflok il-paga.27.  In-nefqa għall-implimentazzjoni tal-EGF, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta’ tħejjija, ġestjoni u kontroll kif ukoll it-tagħrif u l-pubbliċità.28.  Is-servizzi personalizzati ppreżentati mill-awtoritajiet Portugiżi huma miżuri attivi tas-suq tax-xogħol fi ħdan l-azzjonijiet eliġibbli kif iddefiniti bl-Artikolu 3 tar-Regolament (KE) Nru 1927/2006. L-awtoritajiet Portugiżi jistmaw li l-ispejjeż totali ta’ dawn is-servizzi huma ta’ EUR 3 494 532 u li l-ispiża għall-implimentazzjoni tal-EGF hija ta' EUR 206 500 (= 5,6 % tal-ammont totali). Il-kontribut totali mitlub mill-EGF huwa ta’ EUR 2 405 671 (65 % tal-ispejjeż totali).Azzjonijiet | L-għadd stmat ta’ ħaddiema fil-mira | L-ammont totali stmat għal kull ħaddiem fil-mira (f'EUR) | Nefqa totali (l-EGF u l-kofinanzjament nazzjonali) (f’EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Azzjonijiet ta' Informazzjoni, Gwida u Medjazzjoni | 400 | 419,22 | 167 688 |Rikonoxximent, validazzjoni u ċertifikazzjoni tal-ħiliet | 150 | 800,00 | 120 000 |Taħriġ vokazzjonali | 250 | 2 800,00 | 700 000 |Għotja għat-taħriġ fuq inizjattiva personali | 50 | 6 000,00 | 300 000 |Appoġġ għas-sejba ta' impjieg mill-persuna nnifisha- | 80 | 1 700,00 | 136 000 |Inċentiv għar-reklutaġġ | 100 | 3 500,00 | 350 000 |Taħriġ fl-intraprenditorija u appoġġ tekniku | 40 | 2 096,10 | 83 844 |Appoġġ għall-ħolqien tan-negozji | 40 | 30 000,00 | 1 200 000 |Prattika fuq il-post tax-xogħol | 80 | 3 900,00 | 312 000 |Pjan ta' integrazzjoni | 50 | 2 500,00 | 125 000 |Sottototal tas-servizzi personalizzati | 3 494 532 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Attivitajiet ta' tħejjija | 3 500 |Ġestjoni | 197 000 |Tagħrif u pubbliċità | 3 000 |Attivitajiet ta' kontroll | 3 000 |Nefqa sottototali għall-implimentazzjoni tal-EGF: | 206 500 |Nefqa totali stmata | 3 701 032 |Kontribut tal-EGF (65 % tan-nefqa totali) | 2 405 671 |29.  Il-Portugall jikkonferma li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali. Il-Portugall se jiżgura wkoll intraċċjar ċar ta' verifika għall-attivitajiet iffinanzjati mill-EGF, u jikkonferma li mhux se jintalab jew jintuża finanzjar ieħor tal-UE għal dawn l-attivitajiet.Id-data/i meta tnedew jew huwa maħsub li se jitnedew is-servizzi personalizzati għall-ħaddiema milquta30.  Fl-1 ta’ Diċembru 2009, il-Portugall beda s-servizzi personalizzati għall-ħaddiema affettwati u inklużi fil-pakkett koordinat propost lill-EGF għall-kofinanzjament. Din id-data għalhekk tirrappreżenta l-bidu tal-perjodu ta' eleġibbiltà għal kull għajnuna li tista' tingħata mill-EGF.Il-proċeduri għall-konsultazzjoni mal-imsieħba soċjali31.  L-applikazzjoni tal-EGF tressqet fil-laqgħa tal-Bord tad-Diretturi tal-IEFP,I.P. fis-17 ta' Diċembru 2009. Il-IEFP,I.P. li huwa wkoll l-Awtorità tal-Ġestjoni u tal-Ħlas għall-EGF fil-Portugall, huwa korp magħmul minn tliet entitajiet. L-imsieħba soċjali huma wkoll attivi fost il-partijiet interessati li jappoġġaw id-dħul mill-ġdid tal-ħaddiema ta' Qimonda fis-suq tax-xogħol.32.  L-awtoritajiet Portugiżi kkonfermaw li r-rekwiżiti stipulati fil-leġiżlazzjoni nazzjonali u tal-Komunità li jikkonċernaw is-sensji kollettivi ġew sodisfatti.Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi33.  Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Portugiżi fl-applikazzjoni tagħhom:34.  ikkonfermaw li l-kontribut finanzjarju mill-EGF ma jiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi;35.  taw prova li l-azzjonijiet jipprovdu appoġġ għal ħaddiema individwali u m’għandhomx jintużaw għar-ristrutturar ta' kumpaniji jew setturi;36.  ikkonfermaw li l-azzjonijiet eliġibbli ma jirċevux għajnuna minn strumenti finanzjarji Komunitarji oħra.37.  Fil-passat Qimonda Portugal ngħatat kemm għotjiet tal-FEŻR u kif ukoll tal-FSE. Dawn l-għotjiet qed jiġu segwiti separatament mill-mezzi xierqa. Il-kontribut tal-EGF fil-proposta preżenti ma jinvolvix il-kumpanija u l-kumpanija lanqas mhu se tkun involuta fl-implimentazzjoni tiegħu. Il-kontribut tal-EGF propost hawnhekk se jintuża esklussivament fuq miżuri tal-politika attiva tax-xogħol biex l-ex ħaddiema ta' Qimonda jiġu megħjuna jerġgħu jidħlu fis-suq tax-xogħol malajr kemm jista' jkun.Sistemi ta’ ġestjoni u ta’ kontroll38.  Il-Portugall innotifika lill-Kummissjoni li l-kontribut finanzjarju se jitmexxa u jiġi kkontrollati mill-Instituto do Emprego e Formação Profissional, I.P., is-servizz pubbliku tal-impjiegi. Il-ġestjoni teknika u amministrattiva ġenerali ssir mid-Dipartiment tal-Impjiegi, permezz ta' Kumitat tal-Koordinazzjoni tal-Interventi tal-EGF, li jinkludi rappreżentanti tad-Dipartiment tat-Taħriġ Vokazzjonali, id-Dipartiment tal-Kontroll Finanzjarju u Amministrattiv u d-Delegi Reġjonali tar-reġjun ta' Norte. Il-ġestjoni finanzjarja ġenerali se tkun f'idejn id-Dipartiment ta' Kontroll tal-Finanzi u l-Ġestjoni. L-approvazzjoni u l-ħlas tal-għajnuna huma r-responsabbiltà tad-Delegazzjonijiet Reġjonali tar-reġun ta' Norte. Iċ-Ċentri tal-Impjiegi u l-Entitajiet Sħab tal-muniċipalitajiet l-aktar affettwati se jkunu qed iwettqu l-biċċa l-kbira tal-miżuri attivi. Il-Portugall ikkonferma li l-prinċipju tas-separazzjoni tal-funzjonijiet fost u fi ħdan l-entitajiet relevanti se jiġi rispettat.L-Instituto de Gestão do Fundo Social Europeu (IGFSE, I.P.), l-Istitut tal-Ġestjoni tal-Fond Soċjali Ewropew, se jkun responsabbli għall-verifika u l-kontroll fir-rigward ta' din l-applikazzjoni tal-EGF.Finanzjament39.  Fuq il-bażi tal-applikazzjoni mill-Portugall, il-kontribut propost mill-EGF għall-pakkett ikkoordinat ta' servizzi personalizzati huwa ta' EUR 2 405 671, li jirrappreżenta 65 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-Portugall.40.  Minħabba l-kontribut massimu possibbli mill-EGF stabbilit skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni tal-approprjazzjonijiet, il-Kummissjoni qiegħda tipproponi li tuża l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.41.  L-ammont ta' kontribut finanzjarju propost jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12 (6) tar-Regolament (KE) Nru 1927/2006.42.  Bil-preżentazzjoni ta' din il-proposta biex timmobilizza l-EGF, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, bil-għan li tikseb il-qbil taż-żewġ fergħat tal-awtorità baġitarja dwar il-ħtieġa li jiġi użat l-EGF u dwar l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex, f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali ta' trijalogu.43.  B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' ħlas speċifiċi, kif rikjest mill-Punt 28 tal-Ftehim Interistituzzjonali tas-17 ta' Mejju 2006.Sors ta' approprjazzjonijiet ta' ħlas44.  Fl-istat attwali ta' implimentazzjoni, jista' jiġi previst li l-approprjazzjonijiet tal-ħlas disponibbli skont il-linja tal-baġit 01.04 05 'Tlestija tal-programm għall-intrapriżi: titjib tal-ambjent finanzjarju għall-intrapriżi żgħar u ta' daqs medju (SME)' fl-2010 mhux se jintużaw kollha din is-sena.45.  L-approprjazzjonijiet ta' ħlas jiġu trasferiti f'kontijiet fiduċjarji kif meħtieġ biex jiġi żgurat li l-Fond Ewropew tal-Investiment (FEI) ikun jista' jagħmel pagamenti, f'kull ħin, lill-intermedjarji finanzjarji.46.  Il-kriżi finanazjarja kellha effett kbir fuq il-profil tal-pagamenti tal-istrumenti finanzjarji, partikolarment dawk fil-qasam tal-kapital ta' riskju. Skont l-Assoċjazzjoni Ewropea tal-Kapital ta' Riskju (EVCA), l-investimenti u d-divestimenti (ħruġ) naqsu b'aktar min-nofs bejn l-2007 u l-2009 meta mqabbla mal-qagħda ta' qabel il-kriżi[4]. Dawn l-iżviluppi kellhom ukoll impatt sostanzjali fuq it-tbassir f'termini ta' pagamenti għall-2010.47.  B'konsegwenza tal-elementi ta' hawn fuq, l-approprjazzjonijiet ta' ħlas ipprovduti fil-baġit tal-2010 (EUR 35 miljun għall-MAP) mhux se jkunu meħtieġa kompletament fl-2010. L-ammont ta' EUR 2,405,671 għalhekk jista' jsir disponibbli għal trasferiment.48.  Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'applikazzjoni tal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (applikazzjoni EGF/2009/023 PT/Qimonda mill-Portugall)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba[5], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li jingħataw is-sensja minħabba bidliet strutturali kbar fix-xejriet kummerċjali dinjija dovuti għall-globalizzazzjoni u sabiex jiġu megħjuna fl-integrazzjoni tagħhom mill-ġdid fis-suq tax-xogħol.(2) L-ambitu tal-EGF twessa’ għal applikazzjonijiet imressqa mill-1 ta’ Mejju 2009 biex jinkludi l-appoġġ għall-ħaddiema li jkunu sfaw qiegħda b'riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Il-Portugall ressaq applikazzjoni għall-mobilizzazzjoni tal-EGF, fir-rigward ta' sensji fl-intrapiża Qimonda Portugal S.A., u fis-17 ta' Diċembru 2009 u ssupplimentaha b'informazzjoni addizzjonali sat-28 ta' April 2010. Din l-applikazzjoni hija konformi mar-rekwiżiti għad-determinazzjoni tal-kontributi finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk qed tressaq proposta biex tuża l-ammont ta' EUR 2 405 671.(5) L-EGF għandu, għalhekk, jiġi mmobilizzat sabiex jipprovdi kontribut finanzjarju għall-applikazzjoni mressqa mill-Portugall.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 2 405 671 f'approprjazzjonijiet ta' impenn u ta' ħlas.Artikolu 2Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Skont it-tielet paragrafu tal-Artikolu 3 tar-Regolament (KE) Nru 1927/2006[4] L-investimenti u d-divestimenti ta' kapital tar-riskju: EUR 13,1 biljun fl-2007, EUR 9,8 biljun fl-2008, EUR 5.8 biljun fl-2009 (Sors: EVCA/PEREP_Analytics for 2007-2009; Market statistics EVCA/Thomson Reuters/PwC għas-snin preċedenti).[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C […], […], p. […].


                             IL-KUMMISSJONI
                             EWROPEA

                                                     Brussell, 12.10.2012
                                                     COM(2012) 589 final

                                                     2012/0284 (NLE)

                                         Proposta għal

                                DEĊIŻJONI TAL-KUNSILL

       dwar il-pożizzjoni li għandha tiġi adottata, f’isem l-Unjoni Ewropea, fil-Grupp ta’
      Esperti dwar il-Ftehim Ewropew dwar ix-xogħol tal-ekwipaġġi li jaħdmu fuq vetturi
     użati għat-trasport fuq it-toroq internazzjonali (l-AETR) tal-Kummissjoni Ekonomika
                               għall-Ewropa tan-Nazzjonijiet Uniti

                                  (Test b’rilevanza għaż-ŻEE)

MT                                                                                MT
 ---pagebreak---                                  MEMORANDUM TA’ SPJEGAZZJONI

     1. KUNTEST TAL-PROPOSTA

     Evoluzzjoni tal-UE u r-regoli tal-AETR

     Il-Ftehim Ewropew dwar ix-xogħol tal-ekwipaġġi li jaħdmu fuq vetturi użati għat-trasport fuq
     it-toroq internazzjonali (il-Ftehim Ewropew dwar it-Trasport bit-Triq, ERTA; bil-Franċiż
     imsejjaħ “Accord Européen sur les Transports Routiers”, AETR) jistabbilixxi regoli dwar il-
     ħinijiet ta’ sewqan u l-perjodi ta’ mistrieħ għas-sewwieqa professjonali. Dan il-ftehim
     multilaterali ġie elaborat taħt il-patroċinju tal-Kummissjoni Ekonomika għall-Ewropa tan-
     Nazzjonijiet Uniti (NU/KEE). Huwa kien ta' ispirazzjoni għal regoli simili fi ħdan l-Unjoni
     Ewropea, l-iktar ir-Regolament (KE) Nru 561/20061 dwar il-ħinijiet tas-sewqan u l-perjodi ta’
     mistrieħ u r-Regolament (KEE) Nru 3821/852 dwar it-takografu li huwa l-apparat ta’
     reġistrazzjoni użat biex tiġi vverifikata l-konformità mar-regoli dwar il-ħinijiet tas-sewqan u l-
     perjodi ta’ mistrieħ. Bħalissa, is-27 Stat Membru tal-UE u 24 pajjiż Ewropew u tal-Asja
     Ċentrali huma Partijiet Kontraenti għal dan il-ftehim.

     Fl-2006, l-UE introduċiet it-takografu diġitali bħala l-apparat obbligatorju tagħha għall-
     monitoraġġ tal-ħinijiet tas-sewqan u tal-perjodi ta’ mistrieħ, li ħa post it-takografu analogu, li
     kien ilu jintuża sa mill-1985. Wara dan, il-Partijiet Kontraenti tal-AETR qablu biex, mill-2011
     ’il quddiem, jintroduċu l-istess takografu diġitali fil-vetturi tagħhom użati għat-trasport
     internazzjonali. F’din l-okkażjoni qablu li jdaħħlu Artikolu ġdid fl-AETR, l-Artikolu 22bis, li
     jipprevedi li, minkejja li l-ispeċifikazzjonijiet tat-takografu ġew deċiżi b’mod unilaterali mill-
     UE mingħajr konsultazzjoni minn qabel mal-Partijiet Kontraenti tal-Ftehim li mhumiex
     membri tal-UE meta din emendat l-Anness IB tar-Regolament (KEE) Nru 3821/85, dawn
     huma estiżi b’mod awtomatiku għall-Partijiet Kontraenti kollha tal-AETR.

     Fid-19 ta’ Lulju 2011, il-Kummissjoni għamlet proposta biex jiġi mmodifikat ir-Regolament
     (KEE) Nru 3821/85 dwar it-takografu. Il-Parlament Ewropew ivvota dwar l-opinjoni tiegħu
     dwar dan fit-3 ta' Lulju 2012. B’mod parallel, fis-27 ta' Ġunju, il-Kunsill laħaq ftehim fuq
     approċċ ġenerali fir-rigward ta’ pożizzjoni tal-Kunsill fl-ewwel qari. Ir-Regolament emendat
     se jintroduċi titjib teknoloġiku li se jkollu konsegwenzi importanti fuq l-ispeċifikazzjonijiet
     tat-takografu diġitali. F’dan il-kuntest, il-Kunsill daħħal premessa skont liema “il-
     Kummissjoni se tieħu l-passi x-xierqa fin-NU/KEE biex tiżgura li jkun hemm il-koerenza
     meħtieġa bejn ir-Regolament (KEE) Nru 3821/85 u l-ftehim tal-AETR.” Il-Komunikazzjoni
     tal-Kummissjoni msejħa “Takografu Diġitali: Pjan direzzjonali għall-attivitajiet tal-ġejjieni”3
     ukoll saħqet fuq il-bżonn li l-AETR jiġi adattat sabiex jiġi allinjat mal-aħħar żviluppi fil-
     qasam tat-takografu.

     Ilmenti minn Partijiet Kontraenti tal-AETR li mhumiex membri tal-UE

     1
            Ir-Regolament (KE) Nru 561/2006 tal-Parlament Ewropew u tal-Kunsill tal-15 ta' Marzu 2006 dwar l-
            armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq u li jemenda r-
            Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill
            (KEE) Nru 3820/85 (ĠU L 102, 11.4.2006, p. 1).
     2
            Ir-Regolament tal-Kunsill (KEE) Nru 3821/85 tal-20 ta' Diċembru 1985 dwar apparat ta' reġistrazzjoni
            għat-trasport bit-triq (ĠU L 370, 31.12.1985, p. 8).
     3
            COM(2011) 454 finali.

MT                                                         2                                                            MT
 ---pagebreak---      Fl-2009, il-Kummissjoni adottat ir-Regolament (UE) Nru 1266/20094, li indirizza, fost l-
     oħrajn, l-hekk imsejħa “kwistjoni tal-minuta”5 (mill-1 ta’ Ottubru 2011) u introduċa t-tieni
     senser taċ-ċaqliq (mill-1 ta’ Ottubru 2012). It-takografi kollha mgħammra fil-vetturi wara
     dawn id-dati kienu, jew se jkunu, meħtieġa jikkonformaw mar-rekwiżiti tekniċi l-ġodda.
     Permezz tal-Artikolu 22bis, il-Partijiet Kontraenti tal-AETR li mhumiex membri tal-UE huma
     suġġetti, b’mod awtomatiku, għal dawn l-obbligi l-ġodda.

     Meta raw dawn l-iżviluppi fl-UE, il-Federazzjoni Russa, il-Belarus, l-Ukraina u t-Turkija saru
     dejjem inqas kuntenti bl-awtomatiċità tal-mekkaniżmu tal-Artikolu 22bis, li huma jqisu
     żbilanċjat u inadegwat biex jiżgura implimentazzjoni armonizzata tat-takografu diġitali. Fl-
     2011, huma talbu lill-korp kompetenti tan-NU/KEE – il-Grupp ta’ Ħidma dwar it-Trasport
     bit-Triq (SC.1) – sabiex jindirizza din il-kwistjoni b’mod formali. Bi tweġiba għal din it-talba,
     f’Settembru tal-2011, is-SC.1 iddeċieda li joħloq Grupp ta’ Esperti dwar l-AETR biex
     jiddiskuti s-sitwazzjoni attwali fl-AETR u jagħmel proposti biex il-ftehim jiġi emendat.

     Bżonn ta’ pożizzjoni komuni tal-UE fil-qafas tal-AETR

     Il-Grupp ta’ Esperti tal-AETR iltaqa’ darbtejn, fit-2 ta’ Marzu u fis-6 ta’ Ġunju 2012. Matul
     dawn il-laqgħat, il-Partijiet Kontraenti li mhumiex membri tal-UE kkonfermaw ir-rieda
     tagħhom li jsibu soluzzjoni aċċettabbli li tippermetti li huma jkunu involuti fil-proċess tat-
     teħid ta’ deċiżjonijiet u għamlu proposti konkreti għal dan il-għan:

     (a)      l-ewwel nett, il-Federazzjoni Russa ppreżentat proposta għal Artikolu 22bis ġdid, li
              jkun jieħu post il-mekkaniżmu attwali ta’ traspożizzjoni fl-AETR tal-acquis tal-UE
              bi proċess ta’ teħid ta’ deċiżjonijiet li jkun f’idejn il-Partijiet Kontraenti kollha tal-
              AETR. Bih se jitwaqqaf Kumitat Amministrattiv, magħmul mill-Partijiet Kontraenti
              kollha, li se jingħata s-setgħa jiddefinixxi l-ispeċifikazzjonijiet tat-takografu diġitali.
              Kull Parti Kontraenti jkollha vot u d-deċiżjonijiet jittieħdu permezz ta’ maġġoranza
              sempliċi ta’ dawk li jkunu preżenti u li jkunu qed jivvotaw. Se jkun hemm bżonn ta’
              kworum ta’ nofs il-Partijiet Kontraenti;

     (b)      it-Turkija talbet lill-UE tagħmel in-netwerk imsejjaħ “TACHOnet” aċċessibbli billi
              toffri soluzzjoni teknika li tkun tissodisfa l-bżonnijiet tal-Partijiet Kontraenti kollha
              f’termini ta’ kwistjonijiet tal-privatezza u tal-ispejjeż. Ta’ min jinnota li bħalissa, il-
              konnessjonijiet man-netwerk imsejjaħ “TACHOnet” isiru fuq bażi volontarja bl-użu
              ta’ soluzzjonijiet sui generis, iżda l-iktar soluzzjoni komuni użata hija l-konnessjoni
              indiretta permezz tal-punt ta’ aċċess imsejjaħ “sTesta” ta’ Stat Membru partikolari
              tal-UE (il-Kroazja u dik li qabel kienet ir-Repubblika Jugożlava tal-Maċedonja biss
              jaqbdu man-netwerk direttament permezz tal-punt ta’ aċċess imsejjaħ “sTesta”);

     (c)      l-Ukraina u t-Turkija staqsew jekk ikunx possibbli li l-UE taċċedi għall-AETR,
              minħabba r-rwol ċentrali tagħha fl-iżvilupp tat-takografu. Dan ikun jiggarantixxi u
              jissimplifika l-allinjament permanenti meħtieġ tal-leġiżlazzjoni tal-UE mal-iżviluppi
              tal-AETR.

     4
            Ir-Regolament tal-Kummissjoni (UE) Nru 1266/2009 tas-16 ta' Diċembru 2009 li jadatta, għall-għaxar
            darba, ir-Regolament tal-Kunsill (KEE) Nru 3821/85 dwar apparat tar-reġistrazzjoni għat-trasport bit-
            triq għall-progress tekniku (ĠU L 339, 22.12.2009, p. 3).
     5
            It-tqarrib għas-60 sekonda fir-reġistrazzjoni tal-ħin tas-sewqan fil-każ ta’ waqfiet spissi u qosra.

MT                                                       3                                                          MT
 ---pagebreak---      Ġie propost ukoll li l-Kumitat Amministrattiv futur ma għandux jingħata biss is-setgħa li
     jadotta l-ispeċifikazzjonijiet tekniċi tat-takografu diġitali, iżda anki li jimmodifika r-regoli
     soċjali li jaqgħu fil-kamp ta’ applikazzjoni tal-AETR. Madankollu, il-Kummissjoni tqis li din
     l-idea taqa’ barra mill-ambitu u bħalissa mhijiex iġġustifikata u hija mhijiex beħsiebha
     tipproponi segwitu għaliha.

     Il-laqgħat li jmiss tal-Grupp ta’ Esperti huma skedati għall-25 ta' Ottubru u għat-
     3 ta' Diċembru 2012. Wieħed jista’ jistenna li l-UE se tintalab tieħu pożizzjoni ċara u soda
     sabiex il-Grupp ta’ Esperti jkun jista’ jiffinalizza l-ħidma tiegħu. Minħabba l-importanza u l-
     ambitu tal-proposti li saru u peress li l-kwistjonijiet koperti mill-AETR jaqgħu taħt il-
     kompetenza esklużiva tal-UE, koordinazzjoni sempliċi fuq il-post mhix se tkun biżżejjed u
     hemm bżonn ta’ pożizzjoni kkoordinata formali fil-livell tal-UE.

     2. EMENDI PROPOSTI GĦALL-AETR

     Fir-rigward ta’ dak li ntqal s’issa, jistgħu jiġu kkunsidrati l-preservazzjoni tal-mekkaniżmu
     attwali tal-Artikolu 22bis u l-imblokkar tad-diskussjonijiet attwali fil-Grupp ta’ Esperti tal-
     AETR. Madankollu, din ma tkunx għażla ta’ vera. F’xenarju bħal dan, ir-regoli soċjali u tat-
     takografu ma jibqgħux jiġu infurzati kif xieraq mill-pajjiżi tal-AETR li mhumiex membri tal-
     UE. Ir-Russja, il-Belarus u l-Ukraina diġà għamlu dikjarazzjonijiet f’dan is-sens. Huma
     wissew li mhux se jkomplu jaċċettaw li jiġu obbligati jużaw apparat li huma ma jkunux
     jistgħu jinfluwenzaw il-kontenut tekniku tiegħu.

     Ta’ min jinnota li, bħala medja, fl-UE madwar 8 % tat-trasport internazzjonali mit-
     trasportaturi rreġistrati tal-UE jsir ma’ pajjiżi terzi u l-biċċa l-kbira tiegħu jsir ma’ pajjiżi tal-
     AETR. Is-sehem tat-trasport ma’ pajjiżi tal-AETR li mhumiex membri tal-UE jista’ jammonta
     għal iktar minn 30 % f’ċerti Stati Membri. Barra minn hekk, l-UE hija esportatur nett ta’
     prodotti mmanifatturati lill-imsieħba tagħha fl-AETR u l-biċċa l-kbira minn dawn il-prodotti
     jinġarru minn trasportaturi tal-UE. Għaldaqstant, kwalunkwe tilwim bejn l-UE u l-imsieħba
     tagħha fl-AETR jkun ta’ ħsara għall-industrija tat-trasport tal-merkanzija bit-triq tal-UE.

     L-iżviluppi riċenti fir-Russja joħolqu kumplikazzjonijiet addizzjonali. Il-flotta Russa li
     potenzjalment taqa’ fi ħdan il-kamp ta’ applikazzjoni tar-regoli soċjali Ewropej hija stmata li
     tammonta għal 4 sa 5 miljun vettura. Bħalissa, huwa biss perċentwal żgħir minn dawn il-
     vetturi li jwettqu trasport internazzjonali li jaqa’ fi ħdan l-ambitu tal-AETR u li huma
     mgħammra b’takografu. Madankollu, din is-sitwazzjoni se tinbidel, minħabba li fl-2012 ir-
     Russja ddeċidiet li tagħmel l-użu tat-takografu obbligatorju għat-trasport nazzjonali.
     Għaldaqstant, x’aktarx li fir-Russja se jkun hemm dejjem iktar it-tendenza li jintuża t-
     takografu tar-Russja stess fl-operazzjonijiet tat-trasport mal-UE.
     Għaldaqstant, jidher li m’hemmx dubju li huwa fl-interess tal-UE li timpenja ruħha f’reviżjoni
     tas-sistema attwali tat-takografu. Fir-rigward ta’ dak li ntqal s’issa, il-Kummissjoni tipproponi
     pożizzjoni tal-UE dwar l-emendi li ġejjin għall-AETR li trid tittieħed fil-Grupp ta’ Esperti tal-
     AETR.
     a. Modifika tal-Artikolu 22bis
     Modifika tal-Artikolu 22bis twassal għall-istabbiliment ta’ Kumitat Amministrattiv f’Ġinevra
     li jaqa’ taħt il-patroċinju tan-NU/KEE. B’hekk, l-imsieħba fl-AETR li mhumiex membri tal-
     UE jkunu jistgħu jinfluwenzaw l-adattament tat-takografu għall-progress tekniku permezz tal-
     Kumitat Amministrattiv. Dan il-Kumitat il-ġdid tal-AETR ikun jista’ jieħu d-deċiżjonijiet
     tiegħu permezz ta’ maġġoranza sempliċi jew ikkwalifikata.

MT                                                     4                                                      MT
 ---pagebreak---      Dan ix-xenarju joħloq problema ta’ koerenza bejn l-ispeċifikazzjonijiet adottati mill-Kumitat
     Amministrattiv f’Ġinevra u dawk adottati mil-Kummissjoni wara l-opinjoni tal-Kumitat dwar
     l-adattament għall-progress tekniku stabbilit mir-Regolament (KEE) Nru 3821/85. In-nuqqas
     ta' koerenza possibbli jkun qiegħed jidħol fuq is-setgħat tal-Kumitat stabbilit skont ir-
     Regolament (KEE) Nru 3821/85 u jkun jeħtieġ sforz ta’ koordinazzjoni ikbar fi ħdan l-Istati
     Membri u fi ħdan l-UE għall-istabbiliment tal-pożizzjonijiet li jkunu jridu jittieħdu fil-korpi
     tan-NU/KEE, peress li l-Kummissjoni ma tkunx tista’ tesprimi l-pożizzjoni tagħha b’mod
     uffiċjali. Jekk l-UE ssir Parti Kontraenti għall-AETR, il-pożizzjoni kkoordinata tal-Unjoni tiġi
     espressa mill-Kummissjoni Ewropea.
     Barra minn hekk, modifika tal-Artikolu 22bis tkun teħtieġ kundizzjonijiet stretti dwar l-
     arranġamenti tal-votazzjoni maqbula għall-Kumitat tal-AETR li jkun għadu kif inħoloq.
     Inkella, jista’ jkun li minkejja l-koordinazzjoni interna possibbli tal-UE, l-għadd ta’ Stati
     Membri preżenti matul laqgħa ta’ dan il-Kumitat ma jkunx biżżejjed biex jiġu opposti emendi
     inopportuni proposti minn kontropartijiet li mhumiex membri tal-UE.
     Pereżempju, skont il-proposta li saret mill-Federazzjoni Russa fl-ewwel laqgħa tal-Grupp ta’
     Esperti, id-deċiżjonijiet jistgħu jittieħdu permezz ta’ maġġoranza sempliċi ta’ dawk preżenti u
     li jkunu qed jivvotaw, bi kworum meħtieġ ta’ nofs il-51 Parti Kontraenti attwali tal-AETR.
     Fil-prattika, dan ikun ifisser li d-deċiżjonijiet jistgħu jittieħdu fil-preżenza ta’ mill-inqas 26
     Parti Kontraenti u b’mill-inqas 14-il vot favur. Iżda fil-laqgħat iddedikati għall-kwistjonijiet
     tal-AETR, normalment ikunu biss 6 jew 7 Stati Membri tal-UE li jieħdu sehem f’daqqa. Min-
     naħa l-oħra, il-partijiet interessati l-kbar li mhumiex membri tal-UE (ir-Russja, it-Turkija, l-
     Ukraina) dejjem ikunu preżenti u wrew kapaċità tajba li, meta jkun hemm bżonn,
     jimmobilizzaw Partijiet Kontraenti oħrajn mill-KSI jew mill-pajjiżi tal-Asja Ċentrali
     (perezempju l-Belarus u l-Kazakistan).
     b. Modifika tal-Artikolu 14 biex l-UE tkun tista’ tissieħeb fl-AETR
     Fid-dawl ta’ dak li ntqal hawn fuq, għandha tkun prevista l-adeżjoni tal-UE fl-AETR. L-
     adeżjoni tal-UE żżomm pożizzjoni dominanti tal-UE fid-definizzjoni tal-ispeċifikazzjonijiet
     tat-takografu. Hija tiggarantixxi l-iżvilupp armonizzat tal-leġiżlazzjoni tal-UE u tal-AETR
     peress li r-regoli adottati f’Ġinevra jkunu japplikaw direttament fl-ordni legali interna tal-UE,
     wara l-pubblikazzjoni tagħhom f'Il-Ġurnal Uffiċjali. Għall-Istati Membri, dan se jevita l-
     inċertezza legali dwar jekk ir-regoli l-iktar importanti dwar it-takografu humiex dawk tal-
     AETR jew dawk tal-UE.
     Din il-modifika tkun teħtieġ l-emenda tal-Artikolu 14 tal-AETR sabiex ikunu jistgħu jieħdu
     sehem fih l-organizzazzjonijiet ta’ integrazzjoni reġjonali. L-adeżjoni minnha nfisha tkun trid
     issir bħala t-tieni pass, permezz ta’ deċiżjoni tal-Kunsill wara proposta tal-Kummissjoni.
     Ta’ min ifakkar li, għall-finijiet tal-AETR, l-operazzjonijiet ta’ trasport bejn l-Istati Membri
     tal-UE huma meqjusin bħala operazzjonijiet tat-trasport nazzjonali (l-AETR japplika biss
     għall-operazzjonijiet tat-trasport internazzjonali). Din minn dejjem kienet il-pożizzjoni tal-UE
     u tal-Istati Membri tagħha. Meta daħlu fl-AETR fis-snin sebgħin, l-Istati Membri li kienu
     jiffurmaw il-Komunitajiet ta’ dak iż-żmien għamlu riżerva li affermat dan il-prinċipju. Il-
     prinċipju għadu japplika minkejja l-fatt li xi Stati Membri tal-UE daħlu fil-Ftehim tal-AETR
     qabel ma daħlu fl-UE u għaldaqstant ma daħlux fir-riżerva msemmija hawn fuq. B’hekk, meta
     tissieħeb fil-ftehim, l-UE għandha tiddepożita riżerva simili li, bħala konsegwenza, tkun
     tippermetti lill-UE tkompli tiżviluppa t-takografu diġitali tagħha stess, li għandu jintuża fl-
     operazzjonijiet tat-trasport li jsiru fi ħdan l-UE.

MT                                                   5                                                    MT
 ---pagebreak---      B’hekk, ir-regoli dwar il-votazzjoni tal-Kumitat Amministrattiv ikollhom jitfasslu b’mod li
     jiġi żgurat rwol influwenti għall-UE. Pereżempju, permezz ta’ maġġoranza kkwalifikata ta’
     żewġ terzi ta’ dawk preżenti u li jkunu qed jivvotaw (bl-UE tagħti, fi blokk wieħed, il-vot tas-
     27 Parti Kontraenti attwali mill-51 li jistgħu potenzjalment ikunu preżenti). Ikun hemm bżonn
     ta’ kworum ta’ nofs il-Partijiet Kontraenti. L-UE tkun qed tikkoordina l-pożizzjoni tagħha
     abbażi ta’ proposta tal-Kummissjoni billi tuża l-proċedura tal-Artikolu 218(9) tat-TFUE, li
     jippermetti lill-Kunsill jadotta pożizzjoni f’isem l-Unjoni f’korp stabbilit permezz ta’ ftehim.
     Ta’ min jinnota li għażla bħal din tirrifletti prattiki stabbiliti fi ftehimiet tekniċi
     internazzjonali. Pereżempju, il-proċedura prevista tkun eżattament dik ipprovduta fl-hekk
     imsejjaħ “Ftehim Rivedut tal-1958” dwar l-approvazzjoni tat-tip tal-vetturi6.

     L-adeżjoni prevista tal-Unjoni tkun konsistenti mal-hekk imsejħa “ġurisprudenza tal-AETR”
     tal-Qorti tal-Ġustizzja. Fid-deċiżjoni storika tagħha tal-19717, il-Qorti ddikjarat li l-qasam ta’
     ħidma tal-ekwipaġġi li jaħdmu fuq vetturi użati għat-trasport bit-triq ma’ pajjiżi terzi jaqa’
     taħt il-kompetenza esklużiva tal-Komunità, u stabbilixxiet il-prinċipju ta’ paralleliżmu bejn il-
     kompetenzi interni u dawk esterni8. L-UE għandha kompetenza esterna esklużiva fuq is-
     suġġetti indirizzati mill-AETR skont id-dispożizzjonijiet tal-Artikolu 3(2) tat-TFUE, għaliex
     l-AETR jaffettwa regoli komuni adottati mill-Unjoni Ewropea sa minn żmien ilu, kif deskritt
     fil-ġurisprudenza tal-AETR tal-Qorti tal-Ġustizzja. Argument ieħor huwa li l-premessa 10 tar-
     Regolament (KE) Nru 561/2006 tistipula li, peress li s-suġġett tal-AETR jaqa’ fi ħdan l-
     ambitu tar-Regolament, l-Unjoni Ewropea għandha s-setgħa tinnegozja dwar il-Ftehim u
     tikkonkludih9.

     Barra minn hekk, l-Artikolu 3 tar-Regolament tal-Kunsill (KEE) Nru 2829/77 tal-
     12 ta’ Diċembru 1977 dwar id-dħul fis-seħħ tal-Ftehim Ewropew dwar ix-xogħol tal-
     ekwipaġġi li jaħdmu fuq vetturi użati għat-trasport fuq it-toroq internazzjonali (l-AETR)10
     [titlu mhux uffiċjali] jiddikjara li “Ftehimiet li jridu jintlaħqu ma’ pajjiżi terzi skont l-
     Artikolu 2(2) tal-AETR għandhom jiġu konklużi mill-Komunità. Il-miżuri stipulati fl-
     Artikolu 3(2) tal-AETR għandhom jiġu adottati mill-Kunsill fuq proposta tal-Kummissjoni”.
     c. Artikolu ġdid, l-Artikolu 10bis - Interkonnessjoni tar-reġistri nazzjonali dwar il-karti
     tas-sewwieqa
     Skont ir-Rekwiżit 268a tal-Anness IB tar-Regolament (KEE) Nru 3821/85, li ġie introdott
     mir-Regolament tal-Kummissjoni (UE) Nru 1266/2009, l-Istati Membri huma obbligati
     jiskambjaw id-dejta b’mod elettroniku sabiex jiżguraw l-uniċità tal-karti tas-sewwieqa tat-

     6
            Ftehim dwar l-adozzjoni ta’ preskrizzjonijiet tekniċi uniformi għal vetturi bir-roti, tagħmir u partijiet li
            jistgħu jitwaħħlu u/jew jiġu użati fuq vetturi bir-roti u l-kundizzjonijiet għar-rikonoxximent reċiproku
            tal-approvazzjoni mogħtija fuq il-bażi ta’ dawn il-preskrizzjonijiet – Ir-Reviżjoni 2 - Inklużi l-emendi li
            daħlu fis-seħħ fis-16 ta' Ottubru 1995 (ĠU L 346, 17.12.1997, p. 81–94).
     7
            Is-sentenza tal-Qorti tal-Ġustizzja tal-31 ta' Marzu 1971 fil-Kawża 22/70, l-AETR.
     8
            B’mod partikulari, il-Qorti ddikjarat li “safejn ir-regoli Komunitarji huma ppromulgati sabiex jinkisbu
            l-għanijiet tat-Trattat, l-Istati Membri ma jistgħux jassumu, ’l barra mill-kuntest tal-Istituzzjonijiet
            Komunitarji, obbligi li jistgħu jaffettwaw dawk ir-regoli jew jibdlu l-ambitu tagħhom”. Barra minn
            hekk, “dawn is-setgħat tal-Komunità jeskludu l-possibbiltà ta’ setgħat konkorrenti min-naħa tal-Istati
            Membri, minħabba li kwalunkwe pass meħud ’il barra mill-kuntest tal-Istituzzjonijiet Komunitarji
            mhux se jkun kompatibbli mal-unità tas-suq komuni u mal-applikazzjoni uniformi tal-liġi
            Komunitarja.”
     9
            L-Artikolu 3 tar-Regolament (KEE) Nru 3820/85 stabbilixxa din ir-raġuni għall-kompetenza tal-UE
            b’mod ċar: “Il-Komunità għandha tidħol f’kull negozjati ma’ pajjiżi terzi li jistgħu jkunu meħtieġa
            sabiex jiġi implimentat dan ir-Regolament”. Ara wkoll l-Artikolu 3 tar-Regolament (KEE) Nru 543/69.
     10
            ĠU L 34, 24.12.1977, p. 11.

MT                                                          6                                                              MT
 ---pagebreak---      takografu li joħorġu. Dan l-obbligu huwa estiż għall-Partijiet Kontraenti tal-AETS li mhumiex
     membri tal-UE, permezz tal-Artikolu 22bis.
     Biex tiffaċilita l-konformità ma’ dan ir-rekwiżit fil-livell tal-UE, il-Kummissjoni żviluppat u
     implimentat b’suċċess in-netwerk imsejjaħ “TACHOnet”, applikazzjoni tat-teknoloġija tal-
     informatika li tippermetti li ssir interkonnessjoni tar-reġistri nazzjonali għall-karti tas-
     sewwieqa, biex tiġi vverifikata l-uniċità ta’ dawn il-karti madwar l-Ewropa kollha, sabiex jiġu
     evitati l-frodi. Bħalissa, il-bażi legali għan-netwerk imsejjaħ “TACHOnet” hija
     rakkomandazzjoni tal-Kummissjoni11, li se tinbidel b’dispożizzjoni apposta mdaħħla fl-
     emenda tar-Regolament (KEE) Nru 3821/85 li qed tiġi diskussa dal-ħin fil-Parlament
     Ewropew u fil-Kunsill.
     L-emendi proposti tal-AETR għandhom jintużaw biex jiġi introdott artikolu ġdid (l-
     Artikolu 10bis) fit-test tal-AETR, li se jagħmel l-obbligu stabbilit fir-Rekwiżit 268a iktar
     trasparenti u se jikkonferma l-karattru obbligatorju tal-iskambju elettroniku tad-dejta dwar il-
     karti tas-sewwieqa bejn il-Partijiet Kontraenti. Dan se jiġġeneralizza prattika li diġà hija fis-
     seħħ f’diversi Partijiet Kontraenti li mhumiex membri tal-UE u li, fuq bażi volontarja,
     iddeċidew li jissieħbu msn-netwerk imsejjaħ “TACHOnet” abbażi ta’ ftehimiet bilaterali ma’
     Stati Membri individwali, u se jrendi din il-prattika iktar vijabbli fit-tul.
     Skont id-Direttiva 95/46/KE12, id-dejta tista’ tiġi ttrasferita biss lejn pajjiżi terzi li jiżguraw
     livell adegwat ta’ protezzjoni tad-dejta personali. Għaldaqstant, qed jiġi propost li jiddaħħal
     obbligu għall-Partijiet Kontraenti li jiżguraw livell adegwat ta’ protezzjoni tad-dejta personali
     fl-Artikolu 10bis il-ġdid.
     L-Artikolu 25(2) tad-Direttiva jistipula li l-adegwatezza tal-livell ta’ protezzjoni mogħti minn
     pajjiż terz irid jiġi vvalutat fid-dawl taċ-ċirkustanzi, inkluża l-għamla tad-dejta u l-iskop tal-
     operazzjoni ta’ pproċessar proposta. F’dan ir-rigward, ta’ min jinnota wkoll li s-sensittività
     tad-dejta dwar il-karti tat-takografu hija pjuttost baxxa. L-informazzjoni maħżuna fir-reġistri
     nazzjonali (interkonnessi permezz tan-netwerk imsejjaħ “TACHOnet” fi ħdan l-UE) hija
     limitata u pjuttost ġenerika (isem u kunjom is-sewwieq, id-data u, jekk disponibbli, il-post tat-
     twelid; in-numru tal-liċenzja tas-sewqan u l-pajjiż li ħareġ il-liċenzja tas-sewqan; l-istatus tal-
     karta tas-sewwieq u n-numru tal-karta tas-sewwieq) u, fi kwalunkwe każ, diġà hija
     disponibbli kollha kemm hi għall-uffiċjal ta’ kontroll li ma jkunx mill-UE matul il-verifiki fit-
     triq. L-awtoritajiet li jkollhom aċċess għal din l-informazzjoni se jkunu limitati għall-
     awtoritajiet li joħorġu l-karti u għall-uffiċjali ta’ kontroll maħtura biex jiċċekkjaw il-
     konformità mar-regoli dwar il-ħin tas-sewqan u l-perjodi ta’ mistrieħ tas-sewwieqa
     professjonali. Barra minn hekk, l-iskop tal-iskambju elettroniku tal-informazzjoni huwa biss
     biex ikun żgurat li r-reġistri nazzjonali tal-Partijiet Kontraenti tal-AETR ma jkunx fihom
     diversi karti tas-sewwieqa attivi maħruġin għall-istess sewwieq.
     F’dawn iċ-ċirkustanzi, wieħed jista’ jassumi, b’mod raġonevoli, li l-Partijiet Kontraenti kollha
     tal-AETR li mhumiex membri tal-UE, jew ħafna minnhom, jistgħu jiżguraw livell adegwat ta’
     protezzjoni tad-dejta personali marbuta mal-karti tat-takografu. Fi kwalunkwe każ, skont l-
     Artikolu 25(4) tad-Direttiva, jekk jinstab li pajjiż terz ma jiżgurax livell adegwat ta’

     11
            Ir-Rakkomandazzjoni tal-Kummissjoni tat-13 ta’ Jannar 2010 dwar l-iskambju sikur ta’ dejta elettronika
            bejn l-Istati Membri biex tkun ivverifikata l-uniċità tal-biljetti tas-sewwieqa li joħorġu (ĠU L 9,
            14.1.2010, p. 10).
     12
            Id-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni
            ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data.

MT                                                        7                                                           MT
 ---pagebreak---      protezzjoni bħal dan, l-Istati Membri jkunu jistgħu jieħdu l-miżuri meħtieġa biex jipprevjenu
     kwalunkwe trasferiment tad-dejta lill-pajjiż ikkonċernat.
     Barra minn hekk, ta’ min jinnota li n-netwerk imsejjaħ “TACHOnet” juża sistema ta’
     komunikazzjoni tat-teknoloġija tal-informatika interna tal-UE (imsejħa “sTESTA”) li dwarha
     hemm restrizzjonijiet fuq l-esportazzjoni u l-implimentazzjoni li japplikaw għal ċerti Stati li
     mhumiex membri tal-UE. Fost il-pajjiżi tal-AETR li mhumiex membri tal-UE, huma biss
     dawk il-pajjiżi li huma kandidati għall-adeżjoni fl-UE li jistgħu jaqbdu man-netwerk imsejjaħ
     “TACHOnet” b’mod dirett permezz tas-sistema msejħa “sTESTA”. Fost il-pajjiżi l-oħra,
     x’uħud irnexxilhom jirranġaw, fuq bażi volontarja, konnessjoni indiretta mal-Istati Membri
     individwali fuq il-bażi tal-ftehimiet bilaterali msemmija iktar ’il fuq. Madankollu, din l-aħħar
     soluzzjoni hija ta’ piż għall-partijiet involuti, mhijiex ottima minħabba li timmultiplika l-punti
     ta’ konnessjoni u ma tkoprix il-Partijiet Kontraenti kollha.
     Għaldaqstant, jista’ jkun hemm bżonn li tinħoloq sistema alternattiva tat-teknoloġija tal-
     informatika biex il-Partijiet Kontraenti li mhumiex membri tal-UE jingħataw mezz elettroniku
     alternattiv għall-iskambju tal-informazzjoni mal-Istati Membri (u mal-pajjiżi li huma
     kandidati għall-adeżjoni), filwaqt li jitqiesu r-restrizzjonijiet marbutin mas-sigurtà tas-sistemi
     attwali msejħin “TACHOnet” u “sTESTA”. Il-Kummissjoni qed tniedi studju biex jiġu
     identifikati l-possibbiltajiet tekniċi disponibbli, pereżempju billi tintuża konnessjoni sikura
     bbażata fuq l-internet. Ir-riżultati tal-istudju għandhom ikunu disponibbli sa tmiem l-2013.

     3. PROĊEDURA GĦAR-REVIŻJONI TAL-AETR

     L-Artikoli 20 u 21 tal-AETR jistabbilixxu l-mekkaniżmu għar-reviżjoni tal-ftehim. L-
     Artikolu 21 huwa ta’ interess partikulari għall-UE minħabba li jippermetti li ssir proċedura ta’
     reviżjoni “silenzjuża” li ma timplikax ir-ratifika mill-Partijiet Kontraenti tal-emendi proposti.
     Peress li din il-proċedura ma tipprevedix proċedura formali ta’ negozjar, jidher li jkun xieraq
     li wieħed jirrikorri għal deċiżjoni tal-Kunsill li tistabbilixxi pożizzjoni komuni.
     F’konformità mal-pożizzjoni tal-UE adottata skont l-Artikolu 218(9) tat-TFUE, l-Istati
     Membri għandhom jaġixxu b’mod konġunt fl-interess tal-Unjoni meta ssir ir-reviżjoni tal-
     AETR, f’konformità mad-dmir ta’ kooperazzjoni sinċiera skont l-Artikolu 4(3) tat-TUE.

     Minħabba ż-żmien meħtieġ biex jitlestew il-proċeduri meħtieġa biex jiġi emendat l-AETR,
     ikun xieraq li tinstab soluzzjoni transizzjonali biex jiġu kkonsultati l-pajjiżi tal-AETR fid-
     deċiżjonijiet dwar il-bidliet fit-takografu meħudin fil-livell tal-UE. F’dan ir-rigward, fil-
     proposta tagħha biex jiġi emendat ir-Regolament (KEE) Nru 3821/85, il-Kummissjoni diġà
     pproponiet li jinħoloq “Forum dwar it-Takografu” li jkun jinvolvi esperti kemm mill-Istati
     Membri tal-UE kif ukoll minn Partijiet Kontraenti li mhumiex membri tal-UE. Il-
     Kummissjoni beħsiebha tikkonsluta dan il-Forum qabel ma tieħu kwalunkwe deċiżjoni dwar
     l-aġġornamenti tekniċi tal-Anness IB.

MT                                                   8                                                    MT
 ---pagebreak---                                                                    2012/0284 (NLE)

                                                    Proposta għal

                                          DEĊIŻJONI TAL-KUNSILL

        dwar il-pożizzjoni li għandha tiġi adottata, f’isem l-Unjoni Ewropea, fil-Grupp ta’
       Esperti dwar il-Ftehim Ewropew dwar ix-xogħol tal-ekwipaġġi li jaħdmu fuq vetturi
      użati għat-trasport fuq it-toroq internazzjonali (l-AETR) tal-Kummissjoni Ekonomika
                                għall-Ewropa tan-Nazzjonijiet Uniti

                                            (Test b’rilevanza għaż-ŻEE)

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-
     Artikolu 90 tiegħu, flimkien mal-Artikolu 218(9) tiegħu,

     Wara li kkunsidra l-proposta tal-Kummissjoni Ewropea,

     Wara li għarraf lill-Parlament Ewropew,

     Billi:

     (1)      Kif iddikjarat il-Qorti tal-Ġustizzja13, il-qasam tal-ħidma tal-ekwipaġġi li jaħdmu fuq
              vetturi użati għat-trasport bit-triq jaqa’ taħt il-kompetenza esterna esklużiva tal-Unjoni
              Ewropea. Din il-kompetenza ġiet eżerċitata b’mod intern l-iktar bl-adozzjoni tar-
              Regolament tal-Kunsill (KEE) Nru 543/69 tal-25 ta’ Marzu 1969 dwar l-
              armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-
              triq14 [titlu mhux uffiċjali], tar-Regolament tal-Kunsill (KEE) Nru 3820/85 tal-
              20 ta’ Diċembru 1985 dwar l-armonizzazzjoni ta’ ċerta leġislazzjoni soċjali li għandha
              x’taqsam mat-trasport bit-triq15, tar-Regolament tal-Kunsill (KEE) Nru 3821/85 tal-
              20 ta’ Diċembru 1985 dwar apparat ta’ reġistrazzjoni għat-trasport bit-triq16 u, iktar
              riċentement, tar-Regolament (KE) Nru 561/2006 tal-Parlament Ewropew.17. Minħabba
              li s-suġġett tal-AETR jaqa’ fi ħdan l-ambitu tar-Regolament (KE) Nru 561/2006, l-
              Unjoni għandha s-setgħa tinnegozja u tikkonkludi l-Ftehim. Ir-regoli fil-qasam tal-
              ħidma tal-ekwipaġġi li jaħdmu fuq vetturi użati għat-trasport bit-triq ma’ pajjiżi terzi,
              inklużi r-regoli dwar l-apparat ta’ reġistrazzjoni użat biex tiġi żgurata l-konformità
              tagħhom, huma suġġett li jaqa’ kemm taħt ir-Regolamenti tal-UE kif ukoll taħt il-
              ftehim tal-AETR. Huwa fundamentali li dawn ir-regoli jiġu armonizzati.

     13
              Is-sentenza tal-Qorti tal-Ġustizzja tal-31 ta’ Marzu 1971 fil-Kawża 22/70, l-AETR.
     14
              ĠU L 77, 29.3.1969, p. 49.
     15
              ĠU L 370, 31.12.1985, p. 1.
     16
              ĠU L 370, 31.12.1985, p. 8.
     17
              ĠU L 102, 11.4.2006, p. 1.

MT                                                          9                                              MT
 ---pagebreak---      (2)   Iċ-ċirkustanzi partikulari li fihom seħħew in-negozjati tal-AETR jitolbu, bħala
           eċċezzjoni, proċedura li permezz tagħha l-Istati Membri tal-Unjoni jiddepożitaw,
           b’mod individwali, l-istrumenti ta’ ratifika jew tal-adeżjoni f’azzjoni miftiehma iżda
           fl-istess ħin xorta waħda jaġixxu fl-interess tal-Unjoni u f’isimha.

     (3)   Il-laqgħa li jmiss tal-Grupp ta’ Esperti se sseħħ fit-3 ta’ Diċembru 2012. F’dik l-
           okkażjoni, jista’ jkun li l-Grupp ta’ Esperti jeżamina l-proposti li qed iwasslu għal
           emenda tal-AETR. Dan se jipproduċi effetti legali msemmija fl-Artikolu 218(9) tat-
           TFUE.

     (4)   L-Istati Membri tal-UE, bħala Partijiet Kontraenti tal-AETR, għandhom l-obbligu li
           jikkooperaw sabiex iqabbdu l-mekkaniżmu għar-reviżjoni tal-Ftehim tal-AETR
           stabbilit b’mod partikulari fl-Artikolu 21 tiegħu, skont ir-Regolament tal-Kunsill
           (KEE) Nru 2829/77 tat-12 ta’ Diċembru 1977 dwar id-dħul fis-seħħ tal-Ftehim
           Ewropew dwar ix-xogħol tal-ekwipaġġi li jaħdmu fuq vetturi użati għat-trasport fuq it-
           toroq internazzjonali (l-AETR)18 [titlu mhux uffiċjali] u f’konformità mad-dmir ta’
           kooperazzjoni sinċiera skont l-Artikolu 4(3) tat-TUE.

     (5)   Sabiex tinkiseb armonizzazzjoni pan-Ewropea fil-qasam tal-apparat ta’ reġistrazzjoni
           fit-trasport bit-triq (it-takografi), hemm bżonn li jiġi implimentat proċess uniku għat-
           teħid tad-deċiżjonijiet li jqis il-prerogattivi tal-Unjoni Ewropea u l-interessi tal-pajjiżi
           terzi li huma Partijiet Kontraenti għall-Ftehim tal-AETR.

     (6)   Bħalissa, l-Artikolu 22bis tal-Ftehim tal-AETR jistipula li l-bidliet għar-Regolament
           tal-Kunsill (KEE) Nru 3821/85 dwar it-takografu diġitali jiddaħħlu b’mod awtomatiku
           fil-Partijiet Kontraenti tal-AETR kollha, mingħajr ebda konsultazzjoni formali qabel l-
           adozzjoni tal-bidliet mill-Unjoni Ewropea. Kif ġie spjegat fil-Komunikazzjoni tal-
           Kummissjoni msejħa “Takografu Diġitali: Pjan direzzjonali għall-attivitajiet tal-
           ġejjieni”19, il-mekkaniżmu attwali jxekkel l-implimentazzjoni korretta u armonizzata
           tal-miżuri introdotti fir-reviżjoni proposta tar-Regolament tal-Kunsill (KEE)
           Nru 3821/85 u tat-takografu diġitali min-naħa tal-Partijiet Kontraenti li mhumiex
           membri tal-UE. Għaldaqstant, huwa fl-interess tal-Unjoni Ewropea li jittejjeb il-
           proċess tat-teħid ta’ deċiżjonijiet f’dak li għandu x’jaqsam mat-takografi diġitali u
           mal-AETR u li l-Artikolu 22bis jiġi emendat kif xieraq, billi, fil-qafas tal-
           Kummissjoni Ekonomika għall-Ewropa tan-Nazzjonijiet Uniti (in-NU/KEE), jinħoloq
           Kumitat Amministrattiv li jkun jiddefinixxi l-ispeċifikazzjonijiet tekniċi tat-takografu
           għaż-żona kollha tal-AETR.

     (7)   L-ispeċifiċitajiet tal-Ftehim tal-AETR u tal-proċess ta’ teħid ta’ deċiżjonijiet previst
           fil-kumitat tiegħu li għadu kif inħoloq skont l-Artikolu 22bis, minbarra l-fatt li l-
           Unjoni Ewropea għandha kompetenza esklużiva fil-qasam tal-ħidma tal-ekwipaġġi li
           jaħdmu fuq vetturi użati għat-trasport bit-triq, jiġġustifikaw l-adeżjoni tal-Unjoni
           Ewropea fl-AETR – ħaġa li tkun konformi wkoll mas-sentenza tal-Qorti dwar l-AETR
           fil-kawża 22/70 u li tiżgura wkoll ir-rappreżentazzjoni effettiva tal-interessi tal-UE fil-
           proċedimenti tan-NU/KEE. Wara l-adeżjoni tagħha, il-pożizzjoni tal-Unjoni adottata
           mill-Kunsill skont l-Artikolu 218(9) tat-TFUE se tiġi espressa mill-Kummissjoni
           f’isem l-UE, li se teżerċita l-voti tal-Istati Membri kollha fil-Kumitat Amministrattiv.

     18
           ĠU L 334, 24.12.1977, p. 11.
     19
           COM(2011) 454 finali.

MT                                                 10                                                     MT
 ---pagebreak---      (8)    Bħalissa, l-Artikolu 14 tal-AETR jippermetti l-adeżjoni fl-AETR biss ta’ korpi li huma
            Stati Membri tan-NU/KEE u Stati li jitħallew jieħdu sehem fin-NU/KEE b’mod
            konsultattiv. Għalhekk, sabiex l-Unjoni Ewropea tkun tista’ tissieħeb fl-AETR, l-
            Artikolu 14 għandu jiġi emendat u għandu jipprevedi li l-organizzazzjonijiet Ewropej
            għall-integrazzjoni reġjonali jkunu jistgħu jidħlu fl-AETR.

     (9)    Sabiex ir-Rekwiżit 268a tal-Anness IB tar-Regolament (KEE) Nru 3821/85 jiġi
            implimentat b’mod effettiv u biex jiġu żgurati skrutinju u kontroll iktar effettivi tal-
            karti tas-sewwieqa fiż-żona tal-AETR, u biex titħaffef il-ħidma tal-uffiċjali ta’
            kontroll, għandhom jiġu stabbiliti reġistri elettroniċi nazzjonali u għandha ssir
            dispożizzjoni     għall-interkonnessjoni      tagħhom.        Id-dispożizzjonijiet   għall-
            interkonnessjoni għandhom jiġu stabbiliti billi jiġu rrispettati r-rekwiżiti dwar is-
            sigurtà interna tal-Partijiet Kontraenti u billi jiġi żgurat livell adegwat ta’ protezzjoni
            tad-dejta personali skambjata, f’konformità mal-ogħla standards internazzjonali,

     ADOTTA DIN ID-DEĊIŻJONI:

                                                 Artikolu 1

     (1) Il-pożizzjoni tal-Unjoni fil-Grupp ta’ Esperti dwar il-Ftehim Ewropew dwar ix-xogħol tal-
     ekwipaġġi li jaħdmu fuq vetturi użati għat-trasport fuq it-toroq internazzjonali (l-AETR)
     għandha tkun konformi mal-Anness għal din id-Deċiżjoni u għandha tiġi espressa mill-Istati
     Membri li huma membri tal-AETR, li jaġixxu b’mod konġunt fl-interess tal-Unjoni.

     L-Istati Membri għandhom jikkomunikaw dawn l-emendi proposti lis-Segretarju Ġenerali tan-
     Nazzjonijiet Uniti, skont il-proċedura spjegata fl-Artikolu 21(1) tal-AETR.

     (2) Jista’ jsir qbil dwar bidliet formali u minuri għal din il-pożizzjoni mingħajr ma jkun hemm
     bżonn li tiġi emendata dik il-pożizzjoni.

                                                 Artikolu 2

     Din id-Deċiżjoni hija indirizzata lill-Istati Membri.

     Din id-Deċiżjoni għandha tidħol fis-seħħ fi [ ....].

     Magħmul fi Brussell,

                                                   Għall-Kunsill
                                                   Il-President

MT                                                   11                                                   MT
 ---pagebreak---                                                ANNESS I

     Test ġdid tal-Artikolu 22 bis (Proċedura għall-emenda tal-Appendiċi 1B)

     L-Artikolu 22bis għandu jinbidel bl-Artikolu li ġej:

     1. Għandu jiġi stabbilit Kumitat Amministrattiv li għandu jkun responsabbli għad-
         deċiżjonijiet dwar l-emendi għall-Appendiċi 1B ta’ dan il-Ftehim. Il-Kumitat
         Amministrattiv għandu jkun magħmul mill-Partijiet Kontraenti kollha għall-Ftehim.
     2. Il-Kumitat Amministrattiv għandu jkun ibbażat f’Ġinevra. Normalment, is-sessjonijiet
         tiegħu għandhom isiru f’Ġinevra. Il-Kumitat jista’ jiddeċieda li jorganizza sessjonijiet
         f’postijiet oħrajn.
     3. Is-Segretarju Eżekuttiv tal-Kummissjoni Ekonomika għall-Ewropa tan-Nazzjonijiet Uniti
         għandu jipprovdi lill-Kumitat bis-servizzi tas-segretarjat ix-xierqa.
     4. Il-Kumitat għandu jeleġġi president u żewġ viċi presidenti kull sentejn.
     5. Is-Segretarju Ġenerali tan-Nazzjonijiet Uniti għandu jlaqqa’ lill-Kumitat Amministrattiv
         taħt il-patroċinju tal-Kummissjoni Ekonomika għall-Ewropa tan-Nazzjonijiet Uniti kull
         meta jkun hemm bżonn u tal-inqas darba fis-sena.
     6. Kwalunkwe Parti Kontraenti tista’ tipproponi emendi għall-Appendiċi 1B ta’ dan il-
         Ftehim. Kwalunkwe proposta għal emenda għandha tiġi ppreżentata lis-Segretarjat tal-
         Kummissjoni Ekonomika għall-Ewropa bil-miktub, tliet (3) xhur qabel il-laqgħa tal-
         Kumitat Amministrattiv li matulha l-emenda tiġi proposta għall-adozzjoni. It-test ta’
         kwalunkwe emenda proposta għandu jiġi kkomunikat fit-tliet lingwi tal-KEE lill-Partijiet
         Kontraenti kollha tal-inqas xahar qabel il-laqgħa tal-Kumitat Amministrattiv li matulha l-
         emenda tiġi proposta għall-adozzjoni.
     7. Kworum ta’ mhux inqas minn nofs il-Partijiet Kontraenti kollha u wieħed se jkun meħtieġ
         ikun preżenti biex il-Kumitat Amministrattiv ikun jista’ jadotta d-deċiżjonijiet. Biex jiġi
         stabbilit il-kworum, l-organizzazzjonijiet għall-integrazzjoni reġjonali li jkunu Partijiet
         Kontraenti għal dan il-Ftehim se jivvotaw bin-numru ta’ voti tal-Istati Membri tagħhom
         mingħajr il-bżonn li dawn ikunu preżenti meta jittieħed il-vot.
     8. Il-Kumitat Amministrattiv għandu jadotta d-deċiżjonijiet b’vot ta’ maġġoranza ta’ dawk
         il-Partijiet Kontraenti li jkunu preżenti u li jkunu qed jivvotaw.
     9. Għall-iskop tat-teħid tad-deċiżjonijiet, kull Parti Kontraenti għandu jkollha vot. Ir-
         rappreżentant ta’ organizzazzjoni għall-integrazzjoni reġjonali li tkun Parti Kontraenti
         għall-Ftehim jagħti l-voti tal-Istati Membri li jiffurmaw dik l-organizzazzjoni mingħajr il-
         bżonn li dawn ikunu preżenti meta jittieħed il-vot.
     10. Jekk proposta għall-emendar tal-Appendiċi 1B ta’ dan il-Ftehim twassal għall-emendar ta’
         artikoli jew annessi oħra tal-Ftehim, l-emendi għall-Appendiċi ma jistgħux jidħlu fis-seħħ
         qabel ma jidħlu fis-seħħ l-emendi relatati mal-partijiet l-oħra tal-Ftehim. Jekk, f’każ bħal
         dan, l-emendi għall-Appendiċi 1B jiġu ppreżentati flimkien mal-emendi relatati mal-
         partijiet l-oħra tal-Ftehim, id-data tad-dħul fis-seħħ tagħhom għandha tiġi stabbilita mid-
         data stabbilita skont l-applikazzjoni tal-proċeduri, li huma deskritti b’mod ġenerali fl-
         Artikolu 21, filwaqt li titqies id-data speċifikata fl-emenda għall-Appendiċi 1B, fil-każ
         previst fil-paragrafu 7 ta’ dan l-artikolu.

MT                                                 12                                                   MT
 ---pagebreak---                                                 ANNESS II

     Test possibbli tal-Artikolu 14 (Adeżjoni ta’ organizzazzjonijiet għall-integrazzjoni
     reġjonali fl-AETR)

     L-Artikolu 14 għandu jiġi mmodifikat kif ġej:

     Għandu jiddaħħal il-paragrafu 1a li ġej:

     “Dan il-Ftehim għandu jkun miftuħ ukoll għall-firma minn organizzazzjonijiet għall-
     integrazzjoni reġjonali. Għall-finijiet ta’ dan il-Ftehim, “organizzazzjoni għall-integrazzjoni
     reġjonali” tfisser kwalunkwe organizzazzjoni li hija magħmula minn Stati sovrani ta’ reġjun
     partikulari li għandha l-kompetenza fir-rigward ta’ ċerti kwistjonijiet irregolati minn dan il-
     Ftehim u li ġiet awtorizzata kif xieraq biex tiffirma u tirratifika, taċċetta jew tapprova dan il-
     Ftehim jew biex tissieħeb fih.”

     Il-paragrafu 5 għandu jiġi mmodifikat kif ġej:

     5. Fir-rigward ta’ kull Stat jew organizzazzjoni għall-integrazzjoni reġjonali li tirratifika
     dan il-Ftehim, jew li tissieħeb fih, wara d-depożitu tat-tmien strument ta’ ratifika jew ta’
     adeżjoni kif imsemmi fil-paragrafu 4 ta’ dan l-artikolu, il-Ftehim għandu jidħol fis-seħħ mija
     u tmenin jum wara d-depożitu, min-naħa ta’ dak l-Istat jew ta’ dik l-organizzazzjoni għall-
     integrazzjoni reġjonali, tal-istrument ta’ ratifika jew ta’ adeżjoni tagħha.

MT                                                    13                                                  MT
 ---pagebreak---                                                ANNESS III

     Test possibbli ta’ Artikolu 10bis ġdid

     1. Sabiex ikun żgurat li s-sewwieqa ma jkollhomx diġà karta valida tas-sewwieqa fis-sens tal-
     Appendiċi 1B tal-Anness tal-Ftehim, il-Partijiet Kontraenti għandhom iżommu reġistri
     elettroniċi nazzjonali li jkun fihom l-informazzjoni li ġejja dwar il-karti tas-sewwieqa għal
     perjodu li jkun tal-inqas daqs il-perjodu ta’ validità tagħhom:

     - kunjom is-sewwieq u ismu;

     - id-data tat-twelid tas-sewwieq u, jekk ikun disponibbli, il-post tat-twelid tiegħu;

     - in-numru tal-liċenzja tas-sewqan u l-pajjiż li ħareġ il-liċenzja tas-sewqan (jekk applikabbli);

     - l-istatus tal-karta tas-sewwieq;

     - in-numru tal-karta tas-sewwieq.

     2. Il-Partijiet Kontraenti għandhom jieħdu l-miżuri kollha meħtieġa biex jiżguraw li r-reġistri
     elettroniċi jkunu interkonnessi u aċċessibbli fi ħdan it-territorji tagħhom għall-awtoritajiet li
     joħorġu l-karti u għall-uffiċjali ta’ kontroll maħtura biex jiċċekkjaw il-konformità mar-regoli
     dwar il-ħinijiet tas-sewqan u l-perjodi ta’ mistrieħ tas-sewwieqa professjonali.

     3. Meta jkunu qed joħorġu, jibdlu u, meta jkun hemm bżonn, iġeddu karta tas-sewwieq, il-
     Partijiet Kontraenti għandhom jivverifikaw, permezz tal-iskambju tad-dejta elettronika, li s-
     sewwieq ma jkollux diġà karta oħra valida tas-sewwieqa. Il-Partijiet Kontraenti għandhom
     jiżguraw livell adegwat ta’ protezzjoni tad-dejta personali skambjata, f’konformità mal-ogħla
     standards internazzjonali. Dan għandu jinkludi l-fatt li d-dejta skambjata tkun limitata għad-
     dejta meħtieġa għall-finijiet ta’ din il-verifika u li din ma tintuża għall-ebda raġuni oħra
     mingħajr l-awtorizzazzjoni minn qabel tal-Parti Kontraenti li tkun qed tipprovdi d-dejta
     personali.

MT                                                   14                                                  MT